"Istorijska je tragedija i sramota da su juče Aleksa Bečić, Zdravko Krivokapić, Dritan Abazović i Milo Đukanović proglasili Srbe za genocidan narod", rekao je Mandić\n45300 pregleda\t1859 reakcija\t247 komentar(a)\nKnežević i Mandić, Foto: Biljana Matijašević\nLider Nove srpske demokratije Andrija Mandić poručio je da će nakon jučerašnjeg skandala u Skupštini partijski organi temeljno preispitatitrenutnu poziciju i usaglasiti jedinstvenu politiku neophodnih promjena, kako bi se odnos snaga vratio na nivo prije 30. avgusta.\nOcijenio je da su jučerašnjim glasanjem Srbi proglašeni genocidnim narodom i da su odnosi sa Srbijom razoreni.\n"Juče su naši poslanici odlučili da tražimo temeljne promjene koje treba da nas vrate na nivo odnosa koji smo imali 30. avgusta. Možemo da nastavimo naše male živote i pošaljemo poruku kako je sve bilo isto kao što je bilo do juče, ali sramota koju smo priredili svima nama u Crnoj Gori i razorili temeljne odnose sa Srbijom i RS izglasavajući Rezoluciju da je naš narod genocidan, a da Crnu Goru niko nije pitao da li to treba da uradi ili ne", rekao je Mandić na konferenciji za novinare.\nOn je kazao da nije vjerovao da će dio vlasti učiniti nešto gore u odnosu na ono što je Milo Đukanović uradio kada je priznao Kosovo.\n"Istorijska je tragedija i sramota da su juče Aleksa Bečić, Zdravko Krivokapić, Dritan Abazović i Milo Đukanović proglasili Srbe za genocidan narod", rekao je Mandić.\nDodao je da se čuo danas sa Dodikom i iz razgovora je registrovao ogorčenje na Crnu Goru i na ljude za koje nije smatrao da mogu biti takvi.\nPoručio je da DF ne polaže račune nikome, ne pitaju ni Srbiju ni Rusiju ni Aleksandra Vučića šta će da urade.\n"Ovakvu Rezoluciju, sramotnu i neodgovornu, nije usvojio ni parlament u BiH", rekao je Mandić i dodao da će je koristiti svi neprijatelji Srba u regionu.\nPitao je ako ne budemo imali dobru turističku sezonu ko će odgovarati za to.\n"Ne pristajemo na to da se u Srebrenici desio genocid, desio se zločin. Desilo se mnogo zločina i zato smo predlagali amandmane koji su brutalno odbijeni od strane i onih koji su nam partneri i koji su tako snažno slavljeni nakon izbora", rekao je Mandić.\nOn je dodao da je srpski narod j30. avgusta shvatio koja je njegova snaga i da nema čega da se plaši jer pripada najvećem narodu na Balkanu i ne može ga u Crnoj Gori niko poniziti.\nRekao je da su mu iz Crkve rekli da Krivokapić nema više njihovu podršku, odnosno dobili su odgovor "od onog sveštenika koji je preporučio Krivokapića da on više nema podršku SPC za ovo što radi i da nema podršku onih adresa koje su ga preporučile".\n"Niko nije vjerovao da možemo da se suočimo sa ovakvom izdajom, sa ovakvom podlošću, ali izgleda je to cijena demokratije", naveo je Mandić i dodao je dio je demokratije i da "vas ucjenjuju najljigaviji i najslinaviji".\nLider Demokratske narodne partije Milan Knežević kazao je da izglasavajući Rezoluciju Bečić, Abazović i Đukanović izglasali su najsramniju i najizdajničkiju odluku protiv srpskog naroda.\nPitao je da li se desilo ono na šta su upozoravali - da će se nastaviti antisrpska politika.\nKazao je da se Milo Đukanovic sinoć vratio kroz Rezoluciju, a pitanje je da li je i odlazio imajući u vidu poteze Zdravka Krivokapića.\nKazao je da je sinoć Stevan Simijanović potvrdio da je učestvovao u formiranju Vlade sa ciljem da se eliminiše DF.\nKnežević i Mandić su odbili da odgovaraju na pitanja Vijesti.\n"Nijesmo mi napravili koaliciju sa DPS-om nego URA, Demokrate i Zdravko Krivokapić", rekao je Knežević.\nKazao je da su emocije među narodom velike i već sad pozivaju na proteste i nove izbore i da će URA morati da dokaže da je napravila otklon od DPS-a, da bi se došlo do dogovora.\nOn je rekao da je Abazović postao vicepremijer na predlog pokojnog mitropolita Amfilohija uz garancije da neće voditi antisrpsku politiku i da će štititi taj narod.\nRekao je da su poremećeni odnosi sa Srbijom toliko da Krivokapić neće moći da ode u zvaničnu posjetu Srbiji za mjesec, kako je planirao.\nKomentarišući nove optužbe Krivokapića, Mandić je rekao da nije prvi put da on laže.\n"Danas je potreban novi dogovor. Nije problem u Krivokapiću nego drugima kojima ne smeta saradnja sa DPS-om kako bi ih neko u zapadnim ambasadama pomazio po glavi...Najveći je problem što politički predstavnici ne slušaju narod nego idu u strane ambasade da pitaju šta da se radi", kazao je Mandić.\nNaveo je da nije Krivokapića birao narod, nego on kad mu je ustupio mjesto na molbu SPC.\nRekao je da sada samo devet poslanika podržava Krivokapića, jer je izgubio podršku i Miodraga Lekića.\nDodao je da je "voda došla do poda"\nKnežević je rekao da će njihovi partijski organi odlučiti da li im je prihvatljivo da u nekoj budućoj rekonstruisanoj Vladi bude premijer.\nTvrdi da je Krivokapić bio zainteresovan za slučaj "državni udar" i da je tražio modalitete da ih eliminiše i proglasi nedostojnima vršenja drzavničkih funkcija.\nAndrija Mandić je na pitanje da prokomentariše to što je Branka Bošnjak (PzP) glasala za Rezoluciju o Srebrenici, kazao da nije prvi put da neko pređe na drugu stranu.\n“Ako je neko na tom putu naše principijelnosti, kao što vi pominjete neko ime, posustao, mi mu nismo krivi, niti će biti prvi niti zadnji koji je na tom putu istrajnosti DF-a otpao i odlučio da pređe na stranu onih koji nisu dijelili naša uvjerenja”, rekao je Mandić.\nAndrija MandićMilan KneževićDemokratski frontNova srpska demokratijaRezolucija o genocidu u SrebreniciVladimir Leposavić


Četrnaesti Kondenz – Festival savremenog plesa i performansa od 23....\nUdruženje Free Space veruje da ljudi zajedničkom saradnjom i međusobnom podrškom mogu da dovedu do pozitivnih kulturnih i društvenih promena. U tom pravcu nastaviljaju sa svojim aktivnostima kroz program „Prekinimo MUK…“. Ovog puta, organizacijom koncerta na kom će, nakon sedam godina, binu ponovo deliti dva sjajna benda: ISKAZ i Marčelo & Napeti Quintet. Koncerti će biti održani u petak, 29. oktobra s početkom u 18 časova, u saradnji s Draganom Kurucićem u dvorišnom prostoru njegovog ateljea na Petrovaradinskoj tvrđavi.\nUlaznice su u prodaji po promo ceni od 1.000 rsd do srede, 20. Oktobra; nakon tog perioda cena će biti 1.200 rsd, a dostupne su na GIGSTIX prodajnim mestima, kao i onlajn:\nIskaz, marčelo, Novi Sad


Kada je naišla kontrola policijski inspektor progutao 375 eura koje je primio kao mito\nJedan ruski saobraćajni inspektor, uhvaćen na djelu u korupciji, zatvorio se u svoj automobil, pocijepao novčanice koje je uzeo i potom ih je progutao.\nIncident se dogodio 9. marta u Ptičevu, mjestu u oblasti Saratov. Inspektor Zaharov zakazao je sastanak sa muškarcem kojem je obećao da će mu vratiti vozačku dozvolu, oduzetu zbog kršenja saobraćajnih propisa, u zamjenu za mito u iznosu od 375 eura.\nMedjutim, inspektora su nadzirali istražitelji za borbu protiv korupcije. Kada ih je uočio, Zaharov je "zaključao vrata svog automobila, pocijepao novčanice i pojeo ih", navodi se u izvještaju komiteta koji istražuje slučaj.Inspektor je sada pod istragom zbog korupcije i mogao bi da bude osuđen na kaznu do sedam godina zatvora.\nNa istu kaznu osuđen je jedan zvaničnik ministarstva unutrašnjih poslova republike Tatarstan, koji je od jedne firme iznudio mito od 100.000 eura.Korupcija, koja je veliki problem u Rusiji, posebno je prisutna u policiji.


Evropska komisija će tokom dana objaviti izveštaj o Srbiji i drugim kandidatima za članstvo, u kojem se konstatuje koliko su kriterijuma do sada ispunile. Portal European Western Balkans (EWB) imao je uvid u rezime izveštaja u kome se navodi da je u Srbiji politička klima polarizovana, ali da je uočen ograničen napredak u oblastima pravosuđa, borbe protiv korupcije i slobode izražavanja. Izveštaj obuhvata period od oktobra 2020. do oktobra 2021.\nKako je najavljeno, izveštaj će premijerki Ani Brnabić predati šef Delegacije EU u Srbiji Emanuel Žiofre.\nU nacrtu koji objavljuje EWB se naglašava da Srbija mora da nastavi da primenjuje sve prethodne sporazume u dijalogu sa Kosovom i doprinese postizanju sveobuhvatnog, pravno obavezujućeg sporazuma o normalizaciji odnosa sa Kosovom.\nPiše i da je Srbija ostala posvećena dobrosusedskim odnosima i regionanoj saradnji, mada su se tenzije sa Crnom Gorom nastavile.\nUsklađenost sa spoljnom politikom EU bila je 56 odsto u 2020, a porasla je na 61 odsto do avgusta 2021. Ipak piše da je "veći broj akcija Srbije bio u suprotnosti sa spoljnopolitičkim pozicijama EU". S druge strane, konstatuje se dobra usklađenost sa pravnim tekovinama EU u oblastima energetike i oporezivanja.\nEvropska komisija u izveštaju konstatuje da je u proteklih godinu dana održavan međupartijski dijalog o izbornim uslovima, ali da je "politička klima tokom izveštajnog perioda ostala polarizovana". Komisija je pozvala sve političke aktere da se angažuju u procesu konstruktivno, kao i da se primene sve ključne preporuke ODIHR značajno pre narednih izbora.\nPolitički dijalog u Srbiji: Predstavnici EP se neće vraćati i raspravljati o novom dokumentu\nMeđutim, “zapaljiv jezik protiv političkih protivnika i predstavnika drugih institucija koji iznose drugačije političke stavove nastavio je da se koristi tokom parlamentarnih debata". Takođe se navodi da je potrebno još napora da se uspostavi sistematska saradnja između Vlade i civilnog društva, prenosi Fonet.\nI u oblasti borbe protiv korupcije navodi se da je zabeležen ograničen napredak, kao i da je Grupa država za borbu protiv korupcije Saveta Evrope zaključila da su njene preporuke o Agenciji za sprečavanje korpucije primenjene na zadovoljavajuć način. Navodi se da još nije usvojena nova strategija za borbu protiv korupcije i da je broj optužnica i prvostpenih presuda u slučajevima visoke korupcije dodatno opao u poređenju sa prethodnim godinama.\nU oblasti borbe protiv organizovanog kriminala se takođe navodi ograničen napredak i konstatuje da Srbija tek treba da uspostavi ubedljiv rezultat efikasnih istraga, krivičnog gonjenja i konačnih presuda u ozbiljnim slučajevima organizovanog kriminala.\n"Tišina iz Tužilaštva obeležila dosadašnji rad Zagorke Dolovac"\nMeđutim, verbalni napadi na novinare od strane visokih državnih funkcionera nastavili su se, a slučajevi pretnji i nasilja su i dalje zabrinjavajući. Konstatuje se da su se napadi na medije u parlamentu nastavili i nakon usvajanja novog Kodeksa ponašanja u decembru 2020.\nU oblasti ekonomije, konstatuje se samo blagi pad BDP u 2020. zbog, kako se navodi, jakog predkriznog momentuma, velikih i pravovremenih fiskalnih i monetarnih mera usmerenih ka podršci ekonomije i sektorskoj strukturi ekonomije. Tržište rada je zabeležilo dalji pad nezaposlenosti 2020, dok strukturne reforme javne uprave i državnih preduzeća nastavlja da napreduje sporo.\nNavodi se takođe da je Srbija zabeležila napredak u oblastima privrednog prava, slobode kretanja radnika i slobode pružanja usluga. Srbija je dosegla, ocenila je Komisija, kriterijume za otvaranje poglavlja vezanih za socijalnu politiku i zapošljavanje, kao i za poglavlje vezano za energetiku. S druge strane, nije bilo napretka u poglavljima koja se odnose na slobodu kretanja kapitala, finansijske usluge, zaštitu potrošača i zaštitu zdravlja.\nCrna Gora: Politički sukobi usporili reforme, bez napretka u pravosuđu\nCrna Gora treba da nastoji da pronađe široki međustranački i društveni konsenzus o reformama vezanim za EU, što je od vitalnog značaja za zemlju da bi napredovala na svom putu ka EU, navodi se u Izveštaju, čije detalje je preneo Radio Slobodna Evropa.\nU pogledu političkih kriterijuma, izveštajni period obeležile su tenzije i nepoverenje među političkim akterima.\nDuboka polarizacija između nove vladajuće većine i opozicije trajala je tokom 2020. godine i pojačala se u postizbornom periodu. Uzavreli odnosi i nepoverenje podstakli su česte eskalacije i dodatno pogoršali političke podele, uključujući i unutar vladajuće većine.\nParlamentarni izbori rezultirali su promenom vladajuće koalicije, promenili su dinamiku među državnim organima i pokazali potrebu da se pronađe ravnoteža u novom političkom okruženju, uključujući i pitanja koja se tiču verskih zajednica i etničke pripadnosti, koja je dominirala političkom agendom tokom izveštajnog perioda.\nU Izveštaju se naglašava da nije postignut napredak u oblasti pravosuđa, a implementacija ključnih pravosudnih reformi stagnira. Odlučna politička posvećenost potrebna za deblokiranje važnih segmenata tih reformi još uvek je nerešena, a brojna imenovanja u pravosuđu preostaju u parlamentu zbog nemogućnosti da se obezbedi kvalifikovana većina.\nKorupcija je i dalje rasprostranjena u mnogim oblastima i izaziva zabrinutost, naglašava se. Crna Gora je, navodi se, postigla ograničen napredak, pri čemu su delimično ispunjene prošlogodišnje preporuke u pogledu daljih rezultata Agencije za borbu protiv korupcije da se pozabavi svim izazovima. Potrebno je takođe, napominje Brisel, dodatno poboljšati evidenciju o oduzimanju imovine.\nBezvizni režim za Srbiju i Albaniju nije ugrožen\nCrna Gora je, prema oceni Brisela umereno pripremljena u borbi protiv organizovanog kriminala. Postigla je određeni napredak u ispunjavanju prošlogodišnjih preporuka, posebno u poboljšanju pristupa agencija za provođenje zakona ključnim bazama podataka i povećanju broja istražitelja i stručnjaka u ključnim oblastima. Broj istraženih i procesuiranih predmeta organizovanog kriminala nastavio je da raste, a broj predmeta o kojima je presuđeno na sudovima se skoro utrostručio.\nIma li Srbija izbora da skrene sa kineskog puta?


U Negotinu 21 novooboleli od korona virusa, u Boru i Kladovu po dva nova slučaja - Glas Zaječara\nHome Društvo U Negotinu 21 novooboleli od korona virusa, u Boru i Kladovu po...\nOd početka aprila u negotinskoj opštini prisustvo korona virusa potvrđeno je kod 140 osoba, a samo u poslednja 72 sata evidentiran je 21 novoinficirani.\nNovooboleli su starosti od 37 do 80 godina, stoji u izveštaju Zdravstvenog centra Negotin.\nNa tri kovid odeljenja u negotinskoj bolnici na lečenju su 32 pacijenta, jedan bolesnik preminuo je od posledica korona virusa.\nTri osobe su hospitalizovane u poslednja tri dana, jedna transportovana u tercijarnu zdravstvenu ustanovu, a šest je otpušteno na kućno lečenje.\nU kovid ambulanti obaveljeno je 45 prvih i 65 kontrolnih pregleda.\nPrema podacima zaječarskog Zavoda za javno zdravlje „Timok“ u Boru su se 23 osobe oporavile, a od poslednjih informacija registrovana su dva nova slučaja virusa korona, pa je tako 338 ukupan broj aktivnih slučajeva virusne infekcije na teritoriji grada, saopštio je gradski Štab za vanredne situacije.\nOd 38 bolesnika koliko je hospitalizovano na kovid odeljenjima Opšte bolnice u Boru na korona virus pozitivna je 36 pacijenata.\nU padu je i broj prvih pregleda u kovid ambulanti „Rudar“ u kojoj je juče obavljeno 16 prvih i 26 kontrolnih pregleda, a na prijemnim bolničkim odeljenjim pregedana su 33 pacijenta.\nU Kladovu se kao i u Boru beleži pad aktivno zaraženih budući da je broj izlečenih veći u odnosu na novoinficirane.\nNaime, testiranjem tokom vikenda korona virus potvrđen je kod dve osobe, oporavilo se 14 bolesnika, pa je na teritoriji kladovske opštine aktivno pozitivna 61 osoba.\nU opštini Kladovo je od početka epidemije zaražena 1.644 osoba, do sada se oporavilo 1.518, a od posledica virusa preminulo je 65 pacijenata.\nPrethodni tekstViše ulica u Zaječaru u utorak bez struje\nNaredni tekstRukometašice Zaječara poražene od Naise\nBez vode deo Zaječara 07/05/2021\nPočela uplata po 30 evra korisnicima socijalne pomoći 07/05/2021\nZaječarska okružna liga: Šljivar dočekuje Trebič, Graničar putuje za Podvis 07/05/2021\nZona „Istok“: Bor protiv Đerdapa, Hajduk Veljko gostuje Brodoremontu 07/05/2021


Da li će Novi Sad biti Evropska prestonica kulture 2021. ili 2022.g.\nEvropska komisija je predložila da Novi Sad, zbog pandemije korona virusa, titulu “Evropska prestonica kulture” ponese tek 2022. godine, pošto je pandemija korona-virusa unela pometnju i u program Evropskih prestonica kulture za sledeću godinu.\nOvogodišnje prestonice, hrvatska Rijeka i irski Galvej imale bi tako mogućnost da svoje titule kulturnih prestonica zadrže do 30. aprila 2021. godine, objavila je Evropska komisija, javlja Dojče vele.\n“Oba grada su zaslužila fer šansu da ponovo stanu na noge i predstave svoju otpornost i kreativnost”, rekao je potpredsednik Evropske komisije Margaritis Šinas.\n“Otvaranje srca i uma, dobrodošlica različitosti publika i umetnika uvek su bili osnova Evropske prestonice kulture. Tako će i ostati”, naglasio je Šinas i dodao da je siguran “da će Novi Sad, Temišvar i Elefsina uz dodatno vreme prebroditi trenutne poteškoće u kulturološkom i sektoru turizma, i da će mobilisati značajne investicije, uključujući solidarnost na evropskom nivou”.\nNovi Sad, grčka Elefsina i rumunski Temišvar bi tako, prema predlogu Evropske komisije, trebalo da dobiju više vremena za pripreme.\nPrethodno je bilo planirano da ti gradovi ponesu titulu “evropskih prestonica kulture” sledeće 2021. godine.\nAli, Evropska komisija umesto toga predlaže da Novi Sad titulu ponese 2022, a druga dva grada godinu dana kasnije.\nS tim predlogom Evropske komisije mora da se saglasi Evropski parlament i države-članice Evropske unije.\nInicijativa evropskih prestonica kulture postoji od 1985. godine i trebalo bi da, prema Evropskoj komisiji, promoviše i različitost kultura u Evropi.\nPored toga, podseća Dojče vele, trebalo bi da podrži doprinos kulture razvoju gradova, a Evropljanima da da osećaj da su deo zajedničkog kulturnog prostora.\nNovosadski Info / FoNET / Foto: RTV\nTags: Evropska prestonica kulture, novi sad\nNovopostavljeni semafor u Veterniku na treptaču\nPodnošenje inicijativa za Oktobarsku nagradu i Novembarsku povelju


Država nas guši :: emg.rs :: Magazin Preduzeće - najnoviji broj i arhiva\nOlivera Jović, potpredsednica Asocijacije malih i srednjih preduzeća Srbije\nPotpuno je iluzorno davati na svakih 12.000 dinara neto dohotka gotovo 7.000 dinara poreza i doprinosa državi za koju smo utvrdili da ne upravlja našim novcem na način koji je zadovoljavajući. Državni namet je nerazuman i guši preduzetnike. Jedan od najvažnijih poteza koje država može da povuče kako bi olakšala poslovanje preduzetnicima i malim i srednjim firmama jeste da uvede progresivne poreske stope i smanji ogromne poreze i doprinose na plate koji realno čine zapošljavanje skupim i teraju mnoga preduzeća u sivu ili crnu zonu poslovanja\n“Opet kasnimo sa sprovođenjem neophodne seče propisa, ne znam iz kojih razloga. Jedno ministarstvo nešto neće, drugo nešto ne može, u trećem kažu da im je potrebno više vremena. Privreda ne može da čeka. Dok se osveste ljudi koje smo izabrali da upravljaju našim novcem, ode država bestraga, o privredi da ne pričamo”, ocenjuje u intevjuu za Magazin Preduzeće Olivera Jović, potpredsednica Asocijacije malih i srednjih preduzeća Srbije i predsednica Opšteg udruženja preduzetnika Leskovac.\nKao jednu od mera koju bi trebalo što pre sprovesti da bi se poboljšali uslovi privređivanja ona navodi decentralizaciju Srbije. Srbija ima centralnu republičku, pokrajinsku, okružnu i opštinsku vlast.


Sinofarm i kineski Gient osnivaju preduzeće za medicinski otpad - Vrednost investicije u Sino Medical Waste oko 3,5 mil USD - Edukaplus\nSinofarm i kineski Gient osnivaju preduzeće za medicinski otpad – Vrednost investicije u Sino Medical Waste oko 3,5 mil USD\nEduka plus 20. marta 2017.\tVesti ostavite komentar 200 pregleda\nSrpska kompanija Sinofarm i kineski Gient osnovaće u Srbiji zajedničko preduzeće Sino Medical Waste za tretman medicinskog otpada, a ukupna vrednost investicije je oko 3,5 mil USD.\nSporazum o saradnji i osnivanju zajedničkog (joint venture) preduzeća biće potpisan u ponedeljak, 20. marta, u Privrednoj komori Beograda.\nPlanirano je da se realizacija sporazuma odvija u dve faze, pri čemu je u prvoj fazi predviđena investicija od 1,8 mil USD, iza koje stoji jedan od najvećih kineskih investicionih fondova, kao i najveći proizvođač sistema za kompletan tretman medicinskog otpada, navodi se u saopštenju Privredne komore Beograda.\nDruga faza investicije iznosiće dodatnih 1,5 mil USD, a ona podrazumeva izgradnju postrojenja za reciklažu medicinskog otpada i plastike nastale od medicinskog otpada. Lokacija na kojoj će postojenje biti izgradeno nalazi se u industrijskoj zoni Stare Pazove.\nOdmah nakon osnivanja preduzeća, krajem marta, kreće se sa prikupljanjem konkretnih dozvola, tačnije sa realizacijom samog projekta.\nNa samom početku firma će zapošljavati između 10-15 ljudi, a kasnije više od 30. U pitanju je najsavremenija tehnologija, koja ne zahteva veliko angažovanje ljudi.\nPlan zajedničke kompanije Sino Medical Waste je osnivanje regionalnog centra za kompletan tretman medicinskog otpada i njegovo uništavanje, kao i za reciklažu plastike, koji će moći da podmiri potrebe za celo srpsko tržište, kao i čitav region.\ninvesticije medicinski otpad projekat\t2017-03-20\nTagoviinvesticije medicinski otpad projekat\nprethodni Francuska kompanija Hutchinson otvara novi pogon u Rumi 27. marta – Posao za 400 ljudi\nnaredni Obnova fasada u Nišu do kraja aprila – Raspisan javni poziv za idejno rešenje centralnog trga i Tvrđavskog mosta


Prigodnim programom na Ekonomskom fakultetu Univerziteta u Zenici, uz prisutvo gostiju iz privrednog i političkog života ZDK i FBiH, ozvaničen je početak II ciklusa “Akademije za ekološki menadžment” u čiji rad su, uz Ekonomski, uključeni Pravni i Metalurško-tehnološki fakultet Univerziteta u Zenici. Suradnja tri fakulteta definitivno će doprinjeti kvalitetnijem nastavnom procesu i edukaciji polaznika koji su se odlučili za ovakav vid edukacije.\nAkademija, koju u II ciklusu pohađa 21 polaznik, ima za cilj kreiranje dugoročnog plana obuke rukovodstva, kako u javnim tako i u privatnim preduzećima, na polju održivog razvoja primjenom principa i standarda ekološkog menadžmenta. Pored fokusa na pravni, ekonomski i tehnički aspekt u ekologiji, težište se stavlja i na zaštitu i sigurnost na radu.\nEkonomisti se godinama bave povećavanjem materijalne proizvodnje i potrošnje dobara radi stvaranja društvenog blagostanja. Takav vid globalnog pristupa razvoju doveo je do globalne ekološke i ekonomske krize jer se zaboravilo na zaštitu okoliša kao jedne od pretpostavki dugoročnog i održivog razvoja. Analizirajući aktualnu problematiku razvoja i sve veći značaj planiranja razvoja i zaštite okoliša kroz nastanak promišljanja o održivom razvoju Ekonomski fakultet Univerziteta u Zenici je osjetio potrebu da akcentuira nacionalne i globalne ekološke probleme i da ukaže na moguće puteve njihova rješavanja s ciljem postizanja održivog razvoja. Kao produkt osmišljena je Akademija za ekološki menadžment.\nOsnovni cilj Akademije je da upozna polaznike sa pojmom ekološkog menadžmenta, održivim razvojem i problemima životne sredine sa lokalnog, nacionalnog i međunarodnog stajališta, kao i da ih upozna sa međunarodnim standardima i drugim aktuelnim temama i trendovima. U 21. stoljeću stanovništvo je ipak spoznalo da se ne može bezobzirno nadmetati s prirodnim pojavama. Pretpostavka da će razvoj industrije stvoriti globalno blagostanje bila je pogrešna i dovela je globalnu prijetnju daljnjem razvoju čovječanstva zbog onečišćenja okoliša.\nMenadžment u funkciji održivog razvoja postaje sve značajniji prioritet svakog društva i njegova načela postaju prihvaćena na globalnom nivou. U današnjim uvjetima sve više ograničenih prirodnih resursa dolazimo do povezivanje ekonomije i ekologije kroz koncept ekološkog menadžmenta. Budući da su i ekonomija i ekologija okrenute razvojnim ciljevima čovječanstva ovaj spoj nudi mogućnost kreiranja i postizanja održivog razvoja preduzeća.\nPo uspješnom završetku polaznici Akademije dobivaju certifikat Ekološki menadžer s naznakom stepena obuke za polaznike Akademije. Ovom vrstom edukacijom se postiže podsticanje dobrih ekoloških praksi za menadžere u javnim i privatnim preduzećima u Bosni i Hercegovini. Kroz Akademiju će biti obuhvaćeno 6 modula koji će biti obrađeni kroz 3 stepena (prva dva modula – prvi stepen; 3. i 4. modul – drugi stepen; te 5. i 6. modul – treći stepen).


BMV preusmerava fabričku proizvodnju na električna vozila – izveštaj – Danasnje\nHome/Automobili/BMV preusmerava fabričku proizvodnju na električna vozila – izveštaj\nmacaxDecember 6, 2020\n0 35,372 1 minut citanja\nTradicionalni motori sa unutrašnjim sagorevanjem proizvodiće se u Velikoj Britaniji i Austriji, dok se nemačke fabrike BMV-a fokusiraju na električnu energiju.\nBMV obnavlja svoje fabrike u Nemačkoj kako bi se usredsredio na električna vozila.\nSvi motori na benzinsko i dizel sagorevanje proizvodiće se u fabrikama kompanije u Engleskoj i Austriji, dok će se njene nemačke fabrike pretvarati u proizvodnju električnih vozila i srodnih komponenata, prenosi novinska agencija Reuters.\nU julu 2020. BMV je objavio da se kreće ka električnoj budućnosti, sa 25 elektrificiranih modela koji će biti predstavljeni u naredne tri godine.\n„Do kraja 2022. sve naše nemačke fabrike proizvešće najmanje jedan potpuno električni automobil“, rekao je za plan Milan Nedeljković, član odbora BMV-a odgovoran za proizvodnju.\nSvi motori V8 i V12 biće izgrađeni u njegovom proizvodnom pogonu u Velikoj Britaniji, dok će svi motori sa četiri i šest cilindara biti proizvedeni u Austriji.\nBMV-ova strategija usklađena je sa posvećenošću kompanije Pariškom klimatskom sporazumu, pri čemu su plate i upravnog odbora i rukovodilaca kompanija vezane za godišnje ciljeve CO2.\n„Mi ne dajemo samo apstraktne izjave – razvili smo detaljan desetogodišnji plan sa godišnjim privremenim ciljevima za vremenski okvir do 2030.“, rekao je Oliver Zipse, predsednik Upravnog odbora, ranije ove godine.\nU proizvodnji, BMV tvrdi da je smanjio emisije po proizvedenom vozilu za više od 70 procenata od 2006. godine, a dodatnih 80 procenata biće smanjeno u odnosu na podatke iz 2019. godine.\nOstatak proizvodnih emisija treba nadoknaditi od sledeće godine.\nVolksvagen bi mogao da lansira jeftini električni automobil do 2023. godine - izveštaj\n2019 Alfa Romeo Giulia Kuadrifoglio pregled\nPrva fabrika Rivian R1T napušta fabriku\nMazda 6 mrtva za 2022. godinu, ali možda nije zauvek nestala\nŠkoda Eniak iV električni SUV potvrđen za Australiju 2023\n2021 Jeep Grand Cherokee L ostaje tačan u formi


Humanitarna akcija za porodicu Albert-Nolin tokom ZR polumaratona - Z1INFO.RS\nNaslovna ZR caffe Humanitarna akcija za porodicu Albert-Nolin tokom ZR polumaratona\nHumanitarno udruženje “Srbska ponos” saopštilo je da će učestvovati na 4.Zrenjaninskom polumaratonu koji se održava 6.10.2019 (nedelja) sa početkom u 11h ispred gradske kuće. Ovo udruženje organizovalo i realizovalo humanitarnu akciju za porodicu Dudaš “Korakom do kuće od srca”. Kako su rekli iz ovog udruženja, članovi tima trčaće za petočlanu porodicu Albert-Nolin iz Zrenjanjna koja godinama nema vode u kući i kojima je neophodno obezbediti im hidropak koji košta oko 20.000 dinara. U trci će im se na startnoj poziciji pridružiti i pas maratonac- Sizif koji je istrčao 82km, od Beograda do Zrenjanina, za porodicu Dudaš.\nČlanovi organizacionog tima Ivan Radosavljević, Boris Knežević, Nenad Škundric i Milena Milošević učestvovace u trkama stazama od 7 i 21 kilometar, a svi koji zele mogu otkupiti kilometar ove humanitarne trke po simbolicnoj ceni od 1000din (za svaki 1km) kako bi se prikupila sredstva neophodna za kupovinu novog hidropaka koji ce omoguciti porodici Albert-Nolin iz Muzlje da voda ponovo potece u njihovim slavinama nakon dugo godina, navedeno je u saopštenju.\nKako su rekli iz udruženja ”Porodica Albert-Nolin broji pet članova – sinovi Saša(17) i Jovan (14), ćerka Ana-Marija (9), majka Iboja i otac Karlo – Otac je zaposlen kao građevinski radnik sa prihodima od oko 35.000 dinara što je jedva dovoljno da se porodica prehrani i plati dažbine na mesečnom nivou. Oni se sada za vodu snalaze tako što je u nekoliko balona svakodnevno donose od komšije i koriste je za piće, kuvanje, pranje posuđa, toalet, higijenu… Deo ulice u kojoj porodica Albert-Nolin živi nema sprovedene kanalizacione cevi, te je ovo jedini način da imaju vodu u kuci kako bi mogli normalno da zive i obavljaju osnovne zivotne i higijenske potrebe. U staroj trošnoj kući u Mužlji na adresi Braće Fogaroši BB neretko žive i bez struje zbog loših instalacija koje stalno iskaču.Pre par meseci njihov stari hidropak je “renoviran”, a bunar u njihovom dvorištu dodatno prokopan uz pomoć humanih ljudi-majstora.Ipak, pored sve dobre volje stari hidropak je nakon samo par nedelja ponovo prestao sa radom i više ga nije moguce popraviti. Jedino rešenje je kupovina novog aparata” – zaključili su članovi udruženja ”Srbska ponos”.\n“Uskoro stiže zima i vreme nam može biti najveći neprijatelj. Suma od 20.000 njima ce rešiti mnogo veliki probem, a s obzirom na to da iznos nije velik humanim zrenjanincima (koji su u prošloj akciji to i dokazali) ne bi trebalo da bude teško da je dostignu. Niko ne zaslužuje da živi bez vode u 2019. godini, a posebno ne troje dece” – rekla je članica tima Milena Milošević i dodala da će se potruditi da na dan maratona na startnoj poziciji obezbede bar jednu kutiju za humanitarnu pomoć u koju će svi koji žele na licu mesta moći da daju svoj doprinos.\nIz udruženja poručuju da sva fizicka ili pravna lica mogu otkupiti kilometar trke ili izvrsiti uplatu u bilo kom iznosu na sledece brojeve racuna.\n-primalac – Humanitarno udruženje “Srbska ponos”\nsrbska ponos zrenjanin\nU Zrenjaninu 29. februara biće održana tribina „(Za)gađenje Zrenjanina – od ideologije do ekologije“ na kojoj će biti postavljena brojna pitanja u vezi sa...\nGrad Zrenjanin se predstavio na Sajmu turizma u Beogradu\nU okviru 42. Međunarodnog sajma turizma u Beogradu, koji je održan prethodnog vikenda, predstavljeni su turistički potencijali grada Zrenjanina. Pod sloganom “Put pod noge”,...\nPolitika i društvo 26. februara 2020. 0\nPokret Dosta je bilo je upozorio da je ''opšte poznata činjenica i javna tajna o kojoj svi pričaju je da se javne nabavke otvaraju...\nAsfaltiranje ulica u naselju Bolnica Berbersko\nPrivreda 26. februara 2020. 0\nIz kabineta gradonačelnik Zrenjanina saopšteno je da je gradonačelnik Čedomir Janjić, sa saradnicima, obišao je Potisku ulicu, u naselju „Bolnica – Berbersko“, gde su...\nI u Vrbasu problemi sa vodom – kriju se podaci o količini arsena u vodi za piće tvrde iz UG Lokalna inicijativa\nEkologija 26. februara 2020. 0\nU pet sela vrbaške opštine je na snazi zabrana upotrebe vode za piće, ali stanovnici za to ne znaju, piše u saopštenju Vrbaške -...\nZR caffe 26. februara 2020. 0\nPUF tvrdi da se sprema ”nova pljačka Zrenjanina”\nHronika 25. februara 2020. 0\nZrenjanin je prvi grad u Srbiji u kom će biti podignuto spomen-obeležje “Stolperstein - Kamen spoticanja”, u znak sećanja na naše bivše sugrađane koji...\nPolitika i društvo725


Suhad Ećo predsjednik Asocijacije drvne industrije i šumarstva VTKBiH\nNaslovnica Bosna i Hercegovina Suhad Ećo predsjednik Asocijacije drvne industrije i šumarstva VTKBiH\nBiH – Direktor kompanije “Ećo Company“ Sarajevo Suhad Ećo izabran je za predsjednika Asocijacije drvne industrije i šumarstva Vanjskotrgovinske komore BiH.\nNa izbornoj Skupštini ove asocijacije jučer u Sarajevu za potpredsjednike su izabrani brand menager „Economic“ Vitez Lordan Iličić i rukovodilac sektora izvoz-uvoz „GMP Kompani“ Laktaši Milan Tramošljika.\nOni su ujedno članovi Odbora, operativnog tijela Asocijacije, čijih je 15 članova također izabrano na današnjoj Skupštini.\nU informaciji o ostvarenoj proizvodnji, izvozu i uvozu drvne industrije i šumarstva BiH u prošloj godini, te trendovima u prva dva mjeseca ove godine, navedeno je da je drvna industrija BiH u prošloj godini ostvarila izvoz od gotovo 924 miliona KM, što je za 11,7 posto više nego 2012. godine.\nNa sjednici je prezentovana i nova usluga VTK-a za preduzeća u BiH, a riječ je o izdavanju Chamber Trust Seala, pečata povjerenja, koji omogućava preduzećima širom svijeta lakši pronalazak poslovnih partnera.\nTo je međunarodni pečat poslovnog povjerenja i izdaje se u svrhu podizanja nivoa prepoznatljivosti preduzeća na međunarodnom tržištu, kao i povećanje njihove konkurentnosti, a ustanovili su ga Međunarodna trgovinska komora i Svjetska komorska federacija putem Svjetske komorske mreže.


Dana 08.avgusta 2019 godine predstavnici udruženja „Dunav 1245“ posetili su Kancelariju za saradnju sa civilnim društvom Vlade Republike Srbije gde ih je primila gđa Jelena Todorović savetnica za sprovođenje projekata i praćenje sprovođenja projekata.\nRazgovor se vodio na temu realizacije projekta „Evropska osa zapad – istok“ u okviru Programa Evropa za građane, mera Bratimljenje gradova gde učestvuje 10 partnera iz 5 evropskih država, a „Dunav 1245“ je vodeći partner. Upoznali smo gđu Jelenu Todorović sa aktivnostima koje smo učinili dosad u pripremi realizacije događaja, predstavili šta još trebamo da uradimo kako bi događaj protekao u skladu sa našom aplikacijom.\nGđa Todorović je izrazila spremnost da pomogne u delu gde Kancelarija to može da uradi, upoznala nas je sa informacijama o budućnosti ovog Programa i ponudila savete kad je u pitanju učešće na ovom programu. Dogovorili smo se da bude naš gost na događaju i da uzme učešće u jednom od predviđenih formata na kom će između ostlog prezentovati Program.\nZahvaljujemo se Kancelariji za saradnju sa civilnim društvom Vlade Republike Srbije na toplom prijemu i razmeni informacija koje će nam koristiti u daljem radu.


Predstavnici Ministarstva prosvete, nauke i tehnološkog razvoja Srbije razgovarali su sa predstavnicima četiri reprezentativna sindikata zaposlenih u prosveti kako bi pronašli način da spreče urušavanje zdravlja nastavnika koji protestuju ispred Vlade Srbije.\nIz Ministarstva je saopšteno da je Petar Blagojević na molbu predstavnika Ministarstva pristao da prekine protest i u ponedeljak dođe na sastanak, kako bi zajednički pokušali da nađu rešenje.\nU međuvremenu, Ministarstvo očekuje da dobije mišljenja odgovarajućih institucija u vezi sa daljom zakonitošću postupanja.\nKako je navedeno, pošto je Blagojević pristao da prekine štrajk, delegacija Ministarstva je posetila Živadina Disića u Urgentnom centru Kliničkog centra Srbije, gde mu je zbog povišenog krvnog pritiska ukazana medicinska pomoć.\nI njemu su predočene radnje koje je preduzelo Ministarstvo i jasno stavljeno do znanja da Ministarstvo čini sve što je u njegovoj nadležnosti kako bi se problem rešio.\n"Još jednom apelujemo da su ljudski životi najvažniji, da nema potrebe za štrajkovima i pritiscima, jer je ministarstvo spremno da pomogne svima, naravno, u skladu sa zakonskim ovlašćenjima", piše u saopštenju ministarstva.\nUnija sindikata prosvetnih radnika Srbije (SPRS) u odvojenom saopštenju je navela da je sastanak sa predstavnicima Ministarstva počeo u napetoj atmosferi i da su predstavnici Unije optuženi da su oni izveli kolege na ulicu i nagovorili ih da započnu štrajk glađu da bi na taj način izvršili pritisak na ministarstvo prosvete.\n"Takve optužbe smo odbacili i ponovili naš stav i zahtev da se kolegama vrate oduzete licence do okončanja sudskog postupka. Unija SPRS nema strpljenja, ne može, niti želi da trpi višegodišnje čekanje na rešenja srpskih sudova", navodi se u saopštenju. Kako je navedeno, Ministarstvu prosvete su odredili rok da se kolegama napiše i izda rešenje do ponedeljka, 13. februara u 15 časova. "Od sadržaja tog rešenja, zavisiće i dalji koraci Unije SPRS, odnosno, hoće li se sprovesti ili stopirati danas donešena odluka o stupanju u štrajk", ističu iz Unije.\nTroje profesora osnovnih škola iz Niša, Kragujevca i Temerina, kojima je zbog navodnog zlostavljanja učenika oduzeta licenca za rad, ispred Vlade Srbije su 8. februara započeli štrajk glađu ispred Vlade Srbije. Oni tvrde da im je licenca nepravedno oduzeta i da imaju pravosnažne sudske presude u njihovu korist.\nJednom od profesora, Živadinu Disiću, danas je pozlilo i on je prevezen u Urgentni centar.\nBeta, 12. Februar 2016.\nPoslednji put izmenjeno 13 februar 2017\nViše iz ove kategorije « Ispred Vlade Srbije : Održana dva skupa – protest i podrška\tKoalicija novinarskih i medijskih udruženja: AEMV – sporno udruženje u brojnim lokalnim komisijama »


Poziv Vučića da odustane od Rio Tinto | Novine Toronto\nPoziv Vučića da odustane od Rio Tinto\nPokret "Dosta je bilo" (ĐB) je pozvao predsednika Srbije Aleksandra Vučića da "odustane" od najavljene investicije kompanije Rio Tinto u eksploataciju ruda u Mačvanskom okrugu, navodeći da očuvanje prirode i zdravlja stanovništva moraju biti važniji od "bilo kakvog i bilo čijeg profita".\nĐB je ocenio da nedavni Vučićev sastanak sa predstavnicima te kompanije "upozorava javnost Srbije na mogućnost da se zdravlje stanovništva i očuvanje životne sredine kroz ovaj projekat u pripremi, žrtvuju zarad inostranog profita i kratkoročne političke propagande o još jednoj investiciji".\n"Neslavna reputacija te globalističke korporacije u drugim delovima sveta, jasno ukazuje na opasnost da prljava tehnologija koju sa sobom donosi, Mačvanskom okrugu donese mnogo više štete nego proklamovane koristi, a cenu toga plaćale bi mnoge buduće generacije", stoji u saopštenju.\nĐB je pozvao i Vladu da "umesto što nerazumnim subvencijama strancima pretvara Srbiju u koloniju jeftine radne snage i odredište za prljave tehnologije, razvija domaću privredu, smanji poreze i doprinose, smanji administrativni teret, omogući dostupne kredite za porodična mala i srednja preduzeća i tako razvija domaću privredu".\nVučić je u utorak, tokom razgovora s predstavnicima kompanije Rio Tinto o projektu istraživanja nalazišta jadarita u okolini Loznice "Jadar" rekao da će država "strogo voditi računa o primeni najstriktnijih ekoloških mera".\n"Svi projekti koji se budu realizovali u ovoj oblasti, moraju da zadovolje najviše ekološke i tehnološke standarde, jer nema zdravog ekonomskog razvoja bez očuvanja zdrave životne sredine", rekao je Vučić.\nPredstavnici kompanije Rio Tinto su na sastanku s Vučićem, kako je u utorak bilo preneto, istakli da će ove godine biti završena studija opravdanosti, i studiju o proceni uticaja na zaštitu životne sredine radi početka eksploatacije minerala "jadarita".


U terorističkom napadu u Donjecku ubijen komandir ustanika - Sputnjik Srbija\n23:42 01 April 2020\nU terorističkom napadu u Donjecku ubijen komandir ustanika\n08:07 08.02.2017 (osveženo 12:37 08.02.2017) Preuzmite kraći link\nKomandir jedinice „Somali“ Mihail Tolstih ubijen je u terorističkom napadu u Donjecku, saopštila je Donjecka informativna agencija, pozivajući se na operativnu komandu Donjecke Narodne Republike.\nDNR: Ukrajina priprema opštu ofanzivu\n„Danas u 6 sati i 2 minuta u terorističkom napadu je poginuo heroj DNR-a, komandir bataljona ’Somali‘, pukovnik Mihail Tolstih, poznatiji kao ’Givi‘. Ovo je nastavak terorističkog rata koji je pokrenula kijevska hunta protiv Donbasa“, navodi se u saopštenju.\nEksplozija se desila u njegovoj kancelariji.\nLider DNR-a Aleksandar Zaharčenko sazvao je hitan sastanak Vlade zbog terorističkog napada.\nPojačane su mere bezbednosti u gradu, a u toku je istraga.\nRanije je objavljena informacija da je Giri učestvovao u borbama u Avdejevki kada je i lakše ranjen.\nOvo nije prvi teroristički napad u Donjecku u kojem ginu komandiri ustanika. U oktobru prošle godine u vazduh je dignut lift, a u njemu je poginuo komandir bataljona „Sparta“ Arsen Pavlov Motorola.


- Iskren da budem, oduševio sam se kad sam video da smo na žrebu izvukli Milan i da ćemo sa njima odmeriti snage. Reč je o fenomenalnoj ekipi i već sam čuo da je Crvena zvezda imala mnogo spektaklularnih duela sa italijanskim velikanom. Tako da, zaista se radujem tom meču i u ovom trenutku samo o tome razmišljam. Jedna od većih želja na proleće mi je da odigramo što bolje protiv Milana i obezbedimo prolazak u narednu rundu eliminiacione faze Lige Evrope - počeo je Falćineli.\nMnogo puta je napadač Zvezde u karijeri odmeravao snage sa Milanom, a kada je bio fudbaler Krotonea uspeo je i da im postigne gol.\n- Imam iskustvo igranja utakmica sa Milanom, a uspeo sam i da im postignem pogodak. Nadam se da ću uspeti to da učinim i u dresu Crvene zvezde. Nemam dileme da će biti pravi spektakl, a nadam se da će do tad moći naši navijači moći da prisustvuju meču i pomognu nam - zaključio je Falćineli.


U Gradu Zaječaru u toku su završni radovi u okviru zamene sistema javnog osvetljenja primenom mera uštede energije. Dosadašnja godišnja potrošnja bila je oko 615 hiljada evra, a za 15 godina, na koliko je potpisan ugovor, utrošak će biti oko 1.1 miliona evra manji nego do sada. Grad Zaječar će ostvariti ove značajne finansijske uštede, bez sopstvenog ulaganja, jer sve troškove snosi privatni partner. U narednom periodu očekuje se porast cene električne energije, a samim tim će i ušteda na ovom projektu biti mnogo veća od planirane.\nGrađani već mogu da vide prve efekte ovog ,,Enviromental Social Government” projekta u sklopu strategije ,,Green Deal” koji se snažno promoviše od strane EU. Godine 2006. utemeljen je plan „Green New Deal“ koji podrazumeva potpuno čistu, obnovljivu energiju koja bi se održala do 2050. godine. Nova razvojna strategija doprinela bi da Evropska unija pređe u „zeleni poredak“ i da se uspostavi moderna, resursima bogata i efikasna, kompetitivna ekonomija.\nGrad Zaječar je prepoznao mogućnost za uštedu kroz implementaciju projekta javno – privatnog partnerstva u iznosu od 1,1 milion evra. Ova ušteda biće investirana u druge projekte od vitalnog značaja za unapređenje životnog standarda, a pre svega u projekte koji će uticati na bolju energetsku efikasnost, koja obezbeđuje dugoročne i sigurne benefite, kako za lokalnu samopuravu i njene građane, tako i za celu državu i region.\nGrad Zaječar/javna rasveta/JPP/rekonstrukcija\nMalo drugačji intervju: Voditelj pitao Vučića da li je pucao na Sarajevo (VIDEO)...


Sarajevo: Na Elektrotehničkom fakultetu skup inovatora u oblasti elektronike i hardvera\nNaslovnica NAJNOVIJE Obrazovanje Sarajevo: Na Elektrotehničkom fakultetu skup inovatora u oblasti elektronike i hardvera\nSarajevo – Na Elektrotehničkom fakultetu u Sarajevu večeras u 18 sati počinje Makers Meetup Sarajevo – skup inovatora u oblasti elektronike i hardvera.\nOvakvo okupljanje prvi je put upriličeno u BiH, a organizuje se s ciljem popularizacije “maker pokreta”, koji je trenutno jedan od glavnih pokretača razvoja u Silikonskoj dolini.\nPrezentacije i radionice na Makers Meetupu držat će studenti sa Elektrotehničkog fakulteta u Sarajevu, Internacionalnog Burch Univerziteta, Univerziteta u Freiburgu i Fakulteta tehničkih nauka Novi Sad.\n“Cilj nam je da se upoznamo i kroz druženje razmijenimo znanje o najnovijim trendovima u svijetu hardvera i IT-a, i da jedni drugima pokažemo atraktivne projekte na kojima radimo. Pored toga želimo da pokažemo načine na koje mladi mogu, radeći ono što vole, postići veliki uspjeh u zemlji i u svijetu praveći svoj hardver i pokrećući vlastite startup kompanije”, poručuje Davor Jurić u ime organizatora.\n“Skup je naišao na veliku podršku širom poslovne i akademske zajednice u BiH i imamo otprilike stotinjak najavljenih gostiju među kojima su studenti i inženjeri tehničkih nauka iz čitave BiH, te asistenti i profesori sa Elektrotehničkog fakulteta u Sarajevu i Internacionalnog Burch Univerziteta”, navodi se u najavi.


Ponovo lažna dojava o bombi u novosadskom sudu\nSudska zgrada u Novom Sadu ponovo je danas na oko dva sata bila evakuisana zbog lažne, anonimne dojave da je u zgradi postavljena bomba.\nNakon kontradiverzionog pregleda MUP je utvrdio da je dojava lažna, a zaposleni i građani bratili su se u zgradu suda oko 13 sati, rekla je Tanjugu portparolka Višeg suda u Novom Sadu Jelena Ostojin.\nLažnu dojavu oko 11:30 uputio je muški glas pozivom na centralu suda i rekao da je postavljena „bomba u sudskoj arhivi“.\nU ovoj zgradi nalaze se Osnovni, Viši, Apelacioni i Privredni sud u Novom Sadu kao i nadležna tužilaštva.\nZgrada je i u proteklih par meseci više puta bila meta lažnih anonimnih dojava o bombi, a po prijemu takvih dojava sva suđenja se prekidaju i odlažu.\nPrevious articleZnate li koja je najveća MANA vašeg horoskopskog znaka?\nNext articlePRVI SPORAZUM O KOVID-PASOŠIMA U REGIONU?!


Učešće u formiranju mreže vladinih i nevladinih aktera u obrazovanju odraslih – Nahla\nUčešće Nahle u formiranju mreže vladinih i nevladinih aktera u oblasti obrazovanja odraslih u Kantonu Sarajevo\nU prostorijama Privredne komore Kantona Sarajevo u ponedjeljak, 6. jula 2020. promoviran je projekt „Uspostavljanje mreže vladinih i nevladinih aktera u oblasti obrazovanja odraslih u Kantonu Sarajevo“ koji implementira Udruženje za lokalne razvojne inicijative ALDI, a finansira DVV International – Ured za BiH. U proces formiranja ove mreže aktivno se uključio i Centar za edukaciju i istraživanje “Nahla”, kao registrovana ustanova za obrazovanje odraslih.\nFunkcionalno partnerstvo javnog, privatnog i civilnog sektora u razvoju vještina odraslih osoba ključno je za uspjeh u implementaciji politika i napora svih aktera u oblasti cjeloživotnog učenja i obrazovanja odraslih. Jedan od razloga neiskorištavanja potencijala u ovom polju je nepostojanje usaglašene misije i partnerstva u oblasti obrazovanja odraslih.\nU prostorijama Privredne komore Kantona Sarajevo u ponedjeljak, 6. jula 2020. promoviran je projekt „Uspostavljanje mreže vladinih i nevladinih aktera u oblasti obrazovanja odraslih u Kantonu Sarajevo“ koji implementira Udruženje za lokalne razvojne inicijative ALDI, a finansira DVV International – Ured za BiH. Prezentaciji su prisustvovali predstavnici Ministarstva za obrazovanje, nauku i mlade Kantona Sarajevo, brojni pružaoci usluga obrazovanja odraslih, predstavnici Službe za zapošljavanje Kantona Sarajevo, poslodavaca i srednjih škola s područja Kantona Sarajevo.\nTrenutno u Kantonu Sarajevu djeluje 27 registrovanih organizatora obrazovanja odraslih, a aktivno učešće u formiranju mreže uzeo je i Centar za edukaciju i istraživanje “Nahla”, kao 3. ustanova na području Kantona Sarajevo upisana u Registar pri Ministarstvu za obrazovanje, nauku i mlade.\nNa inicijalnom sastanku zaključeno je da će se kroz projekat implementirati aktovnosti poput mjera koje doprinose jačanju kapaciteta učesnika u partnerstvu u pripremi projekata koji doprinose ekonomskom i društvenom razvoju, s posebnim fokusom na one koji doprinose zapošljavanju. Fokusirana je i potreba progresivnijeg djelovanja na podizanju svijesti o važnosti cjeloživotnog učenja, povezivanja s poslodavcima i time kreiranja nastavnih programa koje tržište zahtijeva. Partnerstvo će doprinijeti i boljem iskorištavanju sredstva iz EU, nacionalnih i lokalnih fondova iz domena obrazovanja odraslih, kroz targetirane projekte i kroz saradničke i partnerske odnose.\nJačanje kvaliteta i efikasnosti obrazovnog sistema u Kantonu Sarajevo i doprinos usporedivosti obrazovnih sistema u BiH s obrazovnim sistemima u EU koji su zasnovani na EU Strategiji 2020 i Evropskom kvalifikacionom okviru za cjeloživotno učenje uvršteno je i u ciljeve strategije razvoja obrazovanja odraslih u KS za period 2017 – 2022. Uspostavljanje mreže bi trebao biti početak za dalje misijsko djelovanje na ispunjavaju zacrtanog i efikasnije djelovanje u ovom izuzetno značajnom domenu društvenog razvoja.


Novi Zeland: Najtoplije leto do sada | NSU\nNaslovna Region i svet Novi Zeland: Najtoplije leto do sada\nNovi Zeland: Najtoplije leto do sada\nNovozelandski Nacionalni institut za vodu i atmosferska istraživanja, objavio je da je na Novom Zelandu ovo leto najtoplije do sada. Prosečna temperatura bila je 18,8 stepeni Celzijusa, što je preko 2 stepena iznad proseka u odnosu na period od 1981. do 2010. godine.\nNajjači toplotni talas izmeren je u Aleksandri na novozelandskom Južnom ostrvu 30. januara, kada je zabeleženo 38,7 stepeni Celzijusa, što je najviša temperatura izmerena u toj državi u prethodnih 38 godina.\nTemperatura mora oko Novog Zelanda dostigla je šest stepeni više od proseka.\nU februaru su tu zemlju pogodila dva tropska ciklona – Fehi i Gita, izazivajući štete velikih razmera širom zemlje.\nGlavni naučnik nacionalnog instituta Kris Brandolino kazao je za „Radio Novi Zeland” da vrelo leto nije preveliko iznenađenje,i da je u skladu sa uslovima koje stvara La Ninja, ali da će klimatske promene usloviti ponavljanje sličnih temperaturnih rekorda, sve dok je emisija štetnih gasova koja izaziva globalno zagrevanje, na visokom nivou.


SANKCIJE - PRIJETNjA POLITIČARIMA KOJI ŠTITE USTAV\nČELINAC, 12. APRILA /SRNA/ - Predsjednik Republike Srpske Željka Cvijanović istakla je da je laž sve što je navedeno u informaciji o britanskim sankcijama uvedenim srpskom članu Predsjedništva Miloradu Dodiku i njoj, te da je to namjera da se zaprijeti političarima u Srpskoj koji štite Ustav i Dejtonski sporazum.\nCvijanovićeva je istakla da kao ličnost, ali i neko ko obavlja važnu funkciju u Republici Srpskoj, ne trpi da joj "predavanje drži" bilo koji ambasador ili neko ko dolazi iz bijelog svijeta i da joj objašnjava kako neodgovorno obavlja svoj posao.\n"Svoj posao obavljam odgovorno i mnogo odgovornije prema ovoj državi nego što su oni pokazali svojim djelovanjem u njoj. Nisam kriva za stanje u BiH, ali oni jesu, zato što znaju gdje leže problemi, ali se ne bave njima, nego nastoje da svu krivicu i opterećenje prebace na Republiku Srpsku", rekla je Cvijanovićeva novinarima u Čelincu.\n"To nije radio nijedan predsjednik, pa neće ni ovaj, da prouzrokuje krizu u Republici Srpskoj i dolazi u zavadu sa Narodnom skupštinom samo zato što to očekuju neki stranci", rekla je Cvijanovićeva.\n"Ti ciljevi za mene su apsolutno nevažni i neodrživi, a to je da se mora poštovati ono što se kaže u Sarajevu, a pri tom ono što se kaže u Banjaluci ili Mostaru treba ignorisati", rekla je Cvijanovićeva.\nlada Velike Britanije objavila je juče informaciju o "prvim sankcijama uvedenim u okviru režima za sankcije za BiH kojima su obuhvaćeni srpski član Predsjedništva BiH Milorad Dodik i predsjednik Republike Srpske Željka Cvijanović".


Operacija ruskih specijalaca na Kavkazu: Likvidirano šest terorista /video/ - Sputnjik Srbija\n18:04 22.05.2020 Preuzmite kraći link\nTokom antiterorističke operacije u Hasavjurtovskom regionu u Dagestanu ruski specijalci su dobili informacije da se naoružani teroristi kriju u šumi severno od sela Goksuv.\nPri pokušaju hapšenja, teroristi su otvorili vatru iz automatskog oružja i bacali su granate.\n„Prestupnici su neutralizovani“, navodi se u saopštenju Nacionalnog antiterorističkog komiteta.\nTokom operacije ranjen je jedan specijalac, a niko od civila nije stradao.\n„Prema informacijama kojima raspolažemo likvidirani teroristi su bili povezani sa međunarodnom terorističkom organizacijom DAEŠ, koordinirali su svoje akcije sa njihovim predstavnikom i planirali su da izvedu niz terorističkih napada na pripadnike policije i verske vođe, kao i da iznude novac od preduzetnika kako bi finansirali terorističke aktivnosti“, navodi se u saopštenju komiteta.\nteroristi, specijalci, Daeš, Dagestan


Vojska Srbije i MUP stavljeni u stanje pune pripravnosti zbog upada ROSU - BIGportal.ba\n28 Maja, 2019 074\nMinistarstvo unutrašnjih poslova stavilo u stanje pune pripravnosti specijalne i posebne jedinice policije nakon upada jedinica ROSU na sever Kosova i Metohije. Ta informacija potvrđena je Tanjugu u MUP-u.\nJedinice ROSU upale su jutros naoružane dugim cevima na sever Kosova i Metohije. Prema prvim informacoijama uhapšen je jedan pripadnik kosovske policije srpske nacionalnosti. TV Prva saznaje da je druga akcija uizvedena umestu Rudari, u opštini Zvečan.\nMeđutim, neki mediji prenose da su ROSU izveče akcije u sve četiri opštine u kom je većinsko stanovništvo srpsko i da je uhapšeno najmanje šest osoba.\nNovi Captur stiže sa “licem” Arkane i jačim benzincem\nZvanično: Voriorsi bez Durenta u prvom meču finala


Agencija za razvoj visokog obrazovanja podnijela zahtjev za punopravno članstvo u ENQA-i\nNaslovnica Bosna i Hercegovina Agencija za razvoj visokog obrazovanja podnijela zahtjev za punopravno članstvo u ENQA-i\nBiH – Agencija za razvoj visokog obrazovanja i osiguranje kvaliteta BIH podnijela je zahtjev za prijem u punopravno članstvo u Evropskoj asocijaciji za osiguranje kvaliteta u visokom obrazovanju.\nU zahtjevu se navodi da je formiran Tim za izradu samoevaluacionog izvještaja koji čine zaposleni ove Agencije te je utvrdila plan i dinamiku daljnjih aktivnosti, uključujući termine podnošenja izvještaja, kao i posjete panela međunarodnih eksperata.\nPrva radna verzija samoevaluacionog izvještaja HEA-e već je pripremljena tokom implementacije IPA Twinning projekta “Jačanje institucionalnih kapaciteta za osiguranje kvaliteta”, koji je završen u septembru 2015. Godine.\nPunopravno članstvo Agencije za visoko obrazovanje i osiguranje kvaliteta BIH u ovoj evropskoj asocijaciji je strateški cilj i značajno je za visoko obrazovanje u BiH, u smislu jasnog pozicioniranja visokog obrazovanja i međunarodnog priznanja kvaliteta rada na visokoškolskim ustanovama u BiH.\nENQA je osnovana 2000. godine, i krovna je organizacija koja predstavlja organizacije za osiguranje kvaliteta u Evropskom prostoru visokog obrazovanja (EHEA) zemalja članica. Misija ENQA-e je da značajno doprinese očuvanju i unapređenju kvaliteta evropskog visokog obrazovanja na visokom nivou te da djeluje kao jedan od glavnih pokretača razvoja osiguranja kvaliteta u svim zemljama Bolonjskog procesa, saopćeno je iz Agencije za razvoj visokog obrazovanja i osiguranje kvaliteta Bosne i Hercegovine.


Đukić Dejanović: Iz državne kase 650 miliona za podsticaj rađanju - JuGmedia\nMinistarka bez portfelja zadužena za demografiju i populacionu politiku Slavica Đukić Dejanović izjavila je danas u Nišu da će za realizaciju mera populacione politike u 2019. godini iz državnog budžeta biti izdvojeno 650 miliona dinara, što je za 150 miliona više nego u ovoj godini.\n„Gradovi i opštine dobiće već u februaru ili martu bespovratna sredstva za realizaciju mera populacione politike kako bi imale dovoljno vremena da ih realizuju“, izjavila je Đukić Dejanović na sednici Saveta za zdravlje grada Niša.\nOpštinama i gradovima, dodala je ona, biće savetovano da dobijena sredstva iskoriste ne samo za finansijsku podršku porodicama već i za edukaciju.\n„Jasno je da edukacija nedostaje. Veliki broj žena u Srbiji i dalje prekidom trudnoće planira svoj roditeljski status“, kazala je Đukić Dejanović.\nOna je kazala da je pet opština sa područja Nišavskog okruga dobilo za realizaciju mera populacione politike 400.000 evra.\n„Niš ima demografske parametre na nivou državnog proseka. U Nišu se rodi devet beba na 1.000 stanovnika, a umre 15 osoba, ali ovde imamo opštinu Gadžin Han gde se godišnje rodi pet beba na 1.000 stanovnika, a umre preko 20 osoba“, izjavila je Đukić Dejanović.\nMinistarka je ovom prilikom podsetila da je u 2017. godini za realizaciju mera populacione politike utrošeno 130 miliona dinara.\nGradonačelnik Niša Darko Bulatović istakao je da je grad Niš ove godine izdvojio iz sopstvenog budžeta 150 miliona dinara za realizaciju mera podsticajne politike, ne računajući druge program podrške porodicama.\nBulatović je kazao da grad Niš, kada su u pitanju sve mere populacione politike redovno izmiruje i najavio da će naredne godine grad izdvojiti još veća sredstva za podsticaj porodicama.


Ujedinjena seljačka stranka obeležila 21. godinu postojanja! PREDSEDNIK MILETIĆ UPUTIO PODRŠKU PREDSEDNIKU SRBIJE - Svrljiske novine\nUjedinjena seljačka stranka obeležila 21. godinu postojanja! PREDSEDNIK MILETIĆ UPUTIO PODRŠKU PREDSEDNIKU SRBIJE\nUjedinjena seljačka stranka danas je obeležila 21. godinu rada i postojanja u prostorijama Centra za turizam, kulturu i sport opštine Svrljig.\nUjedinjena seljčaka stranka, foto: Svrljiške novine\nSvečanoj konvenciji prethodio je sastanak Glavnog odbora stranke na kome su pored redovnih izveštaja usvojeni i zaključci, a jedan od njih je apsolutna podrška predsedniku Republike Srbije Aleksandru Vučiću u borbi protiv mafije, korupcije i kriminala na svim nivoima.\nMilija Miletić, predsednik USS, govor u Svrljigu\nPredsednik USS Milija Miletić rekao je da će seljačka stranka dostojanstveno stajati uz predsednika Vučića i dati mu punu podršku u radu, pogotovu po pitanju borbe protiv mafije, korupcije, kriminala i svih onih koji ne rade u interesu naroda već u svom ličnom interesu i protiv Srbije.\nPredsednik OO USS Svrljig Miroslav Marković poručio je da će stranka nastaviti da radi u korist svih građana, kao što je to činila i u godinama iza nas, a okupljenima se obratila i predsednica IO USS Jelena Trifunović.\nBojan Bajagić (SNS), foto: M.M.\nU svečanom delu obratili su se Samir Tandir, predsednik Poslaničke grupe Stranka pravde i pomirenja SPP – Ujedinjena seljačka stranka USS u Narodnoj skupštini Republike Srbije, Bojan Bajagić koordinator Srpske napredne stranke za Nišavski okrug, a od gostiju prisustvovao je i poverenik OO SNS Svrljig Milan Mihajlović i Luka Petrović ispred SNS-a.\nSamir Tandir, foto: M.M.\nVredno je istaći da je Glavni odbor Ujedinjene seljačke stranke prošle godine u Knjaževcu, u Domu kulture, reizabrao na period od četiri godine za predsednika stranke Miliju Miletića iz Svrljiga.\nUjedinjena seljačka stranka broji nešto više od 15.000 članova i aktivno sprovodi politiku u više od 60 gradskih i opštinskih odobra širom Srbije.\nbojan bajagić, milija miletic, Politika, samir tandir, Seljačka stranka, SNS, Srpska napredna stranka, ssp, Stranka, stranka pravde i pomirenja, Ujedinjena Seljačka Stranka, USS\nPrevPrethodnaRASPISANA POTERNICA ZA LIDIJOM IZ SVRLJIGA\nSledećaMeđunarodni dan dece obolele od raka – 15. februar 2021.Next\nSve čestitke Seljačkoj stranci za uspešan razvoj poljoprivrede,a posebno stočarstva za vreme od kada su na vlasti.


Juče u Ženevi obavljen žreb za evropske kupove u fudbalu\nPartizan na mukama!\nCrno-beli u drugom kolu kvalifikacija za Ligu šampiona protiv švedskog Hamarbija. U Kupu UEFA: Crvena zvezda sa Kazahstancima, Sartid protiv Bangor Sitija iz Velsa\nŽenevski žreb za kvalifikacione runde evropskih kupova nije bio naklon samo prema jugoslovenskom šampionu... Partizan će u drugom kolu kvalifikacija za Ligu šampiona igrati protiv švedskog prvaka Hamarbija koji je bio ubedljivo najteži mogući rival... Naši predstavnici u Kupu UEFA, Crvena zvezda i Sartid imali su daleko više sreće. Crveno-beli će igrati protiv kazahstanskog šampiona Kairata iz Alma Ate, dok će Smederevci debitovati u renomiranom takmičenju protiv Bangor Sitija iz Velsa. Sva tri jugoslovenska kluba prve mečeve igraju u gostima.\nKako je samo sreća okrenula leđa crno-belima jasno je kada se pogledaju imena0 ostalih potencijalnih rivala. Čvrsta skandinavska ekipa Hamarbija biće rival Partizana, a "promakli" su Dinamo Bukurešt, slovačka Žilina, mađarski Zalaegeršeg i 10 pobednika prve runde, gde realno nema ekipe koja može da ugrozi tim iz Humske. Najveći problem za izabranike LJubiše Tumbakovića biće činjenica da će 31. jula i 7. avgusta, za kada su zakazani mečevi sa Šveđanima, Hamarbi biti u punoj takmičarskoj formi jer je njihov šampionat u to vreme u punom jeku, dok naša liga startuje tek 10. avgusta. Naravno, ni skandinavski stil igre nikada nije ležao našim ekipama...\nŠto se tiče Crvene zvezde, odigraće istorijsku utakmicu 15. avgusta u Alma Ati jer će to biti prvi meč nekog kazahstanskog kluba u evropskim kupovima jer je ova država koja se graniči s Kinom tek ove godine primljena u UEFA. Kairat je šampion Kazahstana, a zanimljivo da je trener ovog kluba jugoslovenski stručnjak Zlatko Krmpotić, bivši fudbaler upravo Crvene zvezde!\nKonačno, prvi izlazak u Kup UEFA Sartid će obeležiti gostovanjem u Velsu, protiv Bangor Sitija, jednog od najboljih tamošnjih klubova. Iako su iz Velike Britanije Velšani su nepoznati široj javnosti tako da Smedervce sada čeka pribavljanje što više podataka o Bangoru koji ne bi trebalo da bude krupan zalogaj za našeg predstavnika.\n1. Tampere (Finska) - Pjunik (Jermenija)\n2. Skonto (Letonija) - Beri Taun (Vels)\n3. Portadaun (S. Irska) - Belšina (Belorusija)\n4. Didelanž (Luks.) - Vardar (Makedonija)\n5. Kaunas (Litvanija) - Dinamo (Albanija)\n6. Flora (Estonija) - APOEL (Kipar)\n7. Željezničar (BiH) - Akranes (Island)\n8. Hibernijans (Malta) - Šelburn (R. Irska)\n9. Torpedo (Gruzija) - B 36 (F. Ostrva)\n10. Šerif (Moldavija) - Ženis (Kazahstan)\nZalaegeršeg (Mađarska) - Zagreb (Hrvatska)\nBriž (Belgija) - Dinamo B. (Rumunija)\nŽilina (Slovačka) - Bazel (Švajcarska)\nPobednik meča 2 - Levski (Bugarska)\nDinamo K. (Ukrajina) - Pobednik meča 1\nBrondbi (Danska) - Pobednik meča 5\nMaribor (Slovenija) - Pobednik meča 6\nPobednik meča 4 - Legija (Poljska)\nBoavista (Portugal) - Pobednik meča 8\nMakabi H. (Izrael) - Pobednik meča 3\nLilestrem (Norveška) - Pobednik meča 7\nHamarbi (Švedska) - Partizan (JugoslavijA)\nSparta Prag (Češka) - Pobednik meča 9\nPobednik meča 10 - GAK (Austrija)


Lučić: Telekom Srbije nije prezadužen, predstoji mu reorganizacija i modernizacija poslovanja | Blok vesti\nLučić: Telekom Srbije nije prezadužen, predstoji mu reorganizacija i modernizacija poslovanja\nGeneralni direktor "Telekoma Srbija" Vladimir Lučić najavio je da će kompanija od ove godine imati specijalan fond za finansiranje startap projeketa u vrednosti od pet miliona evra i negirao navode da je kompanija prezadužena i da je njene budućnost neizvesna, prenela je današnja "Politika".\n"To nije tačno. Svako ko bi realno analizirao naže podatke u poslednje dve godine shvatio bi da smo napravili izuzetan rast broja korisnika u internetu i multimedijima i rast prihoda u ovom segmentu i da smo došli do rekordnih prihoda", rekao je Lučić za "Politiku".\nIstakao je da je kompanija za protekle godine "u proizvodnji i distribuciji TV sadržaja postala lider".\n"Sve smo to uradili iz investicionih kredita, vodeći računa da nam dug ne pređe tri puta EBITDA (dobit pre kamata, poreza i amortizacije), tj. da budemo u telekomunikacionom proseku kao i drugi operatori poput 'Dojče Telekoma', 'Telefonike', 'Vodafona'", rekao je Lučič.\nNajavio je da "Telekomu Srbija" predstoji reorganizacija i modernizacija poslovanja, optimizacija troškova i dalji razvoj digitalnih servisa i sadržaja, naglasivši kako očekuje dobre finansijske rezultate u ovoj godini.\n"Dugovi će padati u apsolutnom iznosu, ali i kada poredite odnos sa EBITDA, oni će krajem 2021. biti manji od dva puta EBITDA, te ćemo doći u red najmanje zaduženih telekomunikacionih operatora u Evropi", rekao je Lučić.\nPrecizirao je da će "Telekom Srbija" promovisati svoju produkciju u svetu, kako bi postala sastavni deo televizijske ponude u mnogim zemljama.\n"Pozicioniraćemo Telekom Srbija kao srpski brend u digitalnim servisima i sadržajima na svetskom tržištu", dodao je on.\nUveren je da će se, daljim razvojem "Telekoma Srbija" u regionu i dijaspori, stvoriti kompanija "koja će svojim prihodom i profitabilnošću biti sposobna za dalje širenje u regionu i van njega".\nPrema njegovim rečima, razvojna strategija kompanije biće da korisnicima ponudi veliku korisničku bazu i sadržaje, kao što to rade najuspešnije i najvrednije firme iz ove oblasti na svetu, poput "Amazona", "Fejsbuka", "Gugla".\n"Potpuno sam uveren da će 'Telekom Srbija' biti jedan od glavnih motora razvoja domaće privrede, jer će posati predvodnik u razvoju digitalnih servisa i softverskih rešenja, koje će biti jedna od glavnih izvoznih grana naše zemlje", dodao je Lućić za "Politiku".\nDok su s jedne strane najuticajniji mediji u Srbiji RTS i četiri televizije sa nacionalnom frekvencijom, u poslednjih nekoliko godina paralelno se razvijaju i kablovske TV, ali njihov uticaj je daleko manji.\nU borbi za kablovsko tržište, kako je pokazalo istraživanje Insajdera objavljeno u serijalu “Tačka”, traje pravi rat između dva najveća kablovska operatera državnog Telekoma i privatnog SBB-a.\nZa serijal “Tačka” na pitanja Insajdera tada je odgovarao i Vladimir Lučić sa pozicije koordinatora za internet i multimediju Telekoma.\nPrevious articleVučić: Posedujem deo mojih prisluškivanih razgovora, a to govori da nisu svi zaslužili značku koju imaju\nNext articleOtmičar iz Malče osuđen na doživotnu kaznu zatvora


ZVANIČNO: Noko je Zvezdin! Centar odbio bolje ponude zbog crveno-belih | MeridianBetSport\nNaslovna Košarka ZVANIČNO: Noko je Zvezdin! Centar odbio bolje ponude zbog crveno-belih\nZVANIČNO: Noko je Zvezdin! Centar odbio bolje ponude zbog crveno-belih\nViše nije samo priča, već je i zvanično potvrđeno da je Lendri Noko, doskorašnji košarkaš Albe, novi centar Crvene zvezde.\nKošarkaški klub Crvena zvezda ozvaničila je saradnju sa 208 cantimetara visokim i 113 kilograma teškim centrom iz Kameruna.\nNoko (26) je igrao za razvojni tim Detroit Pistonsa, a u tom periodu bio je najbolji defanzivac G lige.\nKada je stigao u Evropu, igrao je za Pezaro, Sakariju, a poslednje dve sezone nosio je dres Albe sa kojom je nedavno osvojio duplu krunu.\nU prekinutoj sezoni, Noko je na 28 mečeva Evrolige beležio 8,7 poena i blizu šest skokova.\nZvezda novog člana predstavlja kao velikog borca, snažnog košarkaša i timskog igrača. Ekipi bi trebalo da donese veliku energiju, skokove i čvrstinu pod košem.\nU saopštenju na klupskom sajtu, ponosno se ističe da je Noko izabrao dolazak na Mali Kalemegdan ispred nekoliko boljih finansijskih ponuda iz evroligaških klubova.\nMEKADU:Partizan je bio skoro pa garantovano u Evroligi\nPrethodni tekstŽELI JOŠ JEDNU NBA TITULU Džej Ar Smit do kraja sezone u Lejkersima\nSledeći tekstALISON: Zahvalan sam Klopu, zbog njega sam postao legenda Liverpula!\nMića3 30 juna, 2020 At 12:38\nBiće to dobra ekipa sledeće sezone\nZorica 30 juna, 2020 At 12:38\nOdlično pojačanje za Zvezdu\nDenis 30 juna, 2020 At 03:30\nOdlicno pojacanje za Zvezdu 😀⚪🔴⚪🔴\nM 30 juna, 2020 At 00:34\nSvi u finansijskoj krizi samo u nasoj drzavi i zvezdi cveta cvece, hmm….\nOrfanela 29 juna, 2020 At 23:31\nOvo je jedno od najjacih pojacanja koja je Zvezda mogla da realizuje.\nMaraMaki 29 juna, 2020 At 22:24\nHajde pa neka je srecno u redovima crveno belih\nFlaki 29 juna, 2020 At 21:24\nDobrodosao u najveci klub na ovim prostorima.\nzizi 29 juna, 2020 At 21:05\nZver, nadam se da ce biti dobro pojacanje\nNemanja 29 juna, 2020 At 20:57\nOdlican igrač biće nam od velike koristi na terenu\nJeca993 29 juna, 2020 At 20:17\nMina 29 juna, 2020 At 20:09\nVerovatno su uboli sa ovim igracem…\nKiki 29 juna, 2020 At 20:07\nSjajan igrac,veliko pojacanje smo dobili sa njim 🔴⚪💪\nVidece kako ce tim da funkcionise sa njim\nZverina od igraca\nKRUNIĆ SE SELI U TORINO: Milan se odriče veziste i po manjoj ceni?\nFudbal Rade Jokić - 20 maja, 2020 48\nLola Smiljanić: Svi znamo šta znači sveti grb\nKevin Anderson, oblak koji se nadvio nad Vimbldonom\nATP Meridian - 12 jula, 2018 1\nTO JE TO Kristijano Ronaldo najavio kada se povlači!\nFudbal Predrag Tihi - 11 oktobra, 2020 51\nBEZ ČOVIĆA I BRAUNA Zvezda igra 3 meča u 7 dana – večiti derbi...\nABA Nebojša Todorović - 10 novembra, 2019 0\nMONTEVIDEO ZOVE Zvezda PSŽ-a se vraća u domovinu!\nFudbal Časlav Vuković - 7 aprila, 2020 23\nCEDEVITA OLIMPIJA JAČA Nekad iz Zvezde u Partizan, sad u Ljubljani!\nRade Jokić - 4 februara, 2020 0\nLaso nakon Zvezde: Važna pobeda, srećan sam


Ministar Katica priznao: Ne možemo nabaviti 'body' kamere za policajce, evo zbog čega!\nGlasnogovornik Uprave policije MUPKS Mirza Hadžiabdić kazao je za Fenu da još nije otpočeo proces nabavke kamera te nije mogao precizirati kada bi se to moglo desiti.\nMinistar unutrašnjih poslova Kantona Sarajevo Admir Katica izrazio je nezadovoljstvo zbog kompliciranosti Zakona o javnim nabavkama i provođenja procedura u vezi s nabavkom ‘body kamera’ koje će nositi policijski službenici prilikom kontakta s građanima, odnosno učesnicima u saobraćaju.\nVlada Kantona Sarajevo je još u aprilu prihvatila projekt MUPKS o nabavci tih kamera za koje je izdvojila 460.000 KM\n“Ubistvo naše dvojice kolega, sarajevskih policajaca Adisa Šehovića i Davora Vujinovića, sigurno bi bilo lakše rješivo da su imali body kamere. Njihovom nabavkom ćemo sigurno biti na dobitku i u tom ‘otkrivačkom’ dijelu u krivičnim postupcima”, naveo je Katica na FB profilu.\nIstakao je da će Uprava policije KS internim pravilima i procedurama propisati sve situacije na koji način će funkcionisati sistem body kamera koje će nositi policijski službenici kako ne bi došlo do bilo kakvih zloupotreba.\n“Malo sam frustriran zbog načina na koji se provode procedure iz Zakona o javnim nabavkama, koje su usporile proces nabavke ovog vrlo vrijednog sredstva, za koje je Vlada KS osigurala novac i očekujem da će se ta procedura uskoro provesti”, kazao je.\nKatica je ranije istakao da će korištenje kamera imati brojne potencijalne prednosti, među kojima je povećanje uljudnosti i poštovanje naredbi.\n“Praksa je pokazala da građani često mijenjaju ponašanje prema policijskim službenicima, kada su obaviješteni da se susret snima. Ovaj ‘civilizacijski efekt’ može spriječiti prerastanje i sprečavanje određenih situacija na nivou upotrebe sile. Ovakva metoda poboljšava interakciju između policijskih službenika i građana/učesnika u saobraćaju”, naglasio je.\nBrže rješavanja žalbi i tužbi građana koje navode pogrešno provođenje zakona, prekomjernu upotrebu sile ili druge oblike nedozvoljenog ponašanja također je jedna od prednosti korištenja kamera.\nPotvrdni dokazi dobijeni na taj način, snimljeni podaci, slika, video, ton mogu se koristiti kao dokazi u hapšenju ili krivičnom gonjenju kao i u dokumentovanju pojava i prirode raznih vrsta prekršaja.


Penzioneri se do kraja nedelje prijavljuju u svom Udruženju za rehabilitaciju u srpskim banjama | RTK\nPenzioneri se do kraja nedelje prijavljuju u svom Udruženju za rehabilitaciju u srpskim banjama\nRepublički Fond za penzijsko i invalidsko osiguranje raspisao je oglas i uputio poziv penzionerima da se prijave za odlazak na besplatnu desetodnevnu rehabilitaciju u jednoj od 24 srpske banje. Penzineri sa područja grada Kruševca treba da se prijave do kraja nedelje Udruženju penzionera u Obilićevoj ulici.\nPravo da se prijave na konkurs imaju penzioneri iz kategorije zaposlenih, samostalnih delatnosti i poljoprivrednikačija penzija iznosi do 26 hiljada i 324 danara. Uz prijavu, prilaže se i poslednji penzijski ček, raspoloživa medicinska dokumentacija i izjava gde žele da koriste rehabilitaciju.\nU besplatnu rehabilitaciju uključeni su troškovi prevoza, smeštaja u banji, pun pansion, lekarski specijalistički pregledi, dodaje predsednik Udruženja penzionera grada Kruševca, Miloje Bogićević.\nProšle godine od oko hiljadu zahteva, besplatnu rehabilitaciju koristilo je 255 penzionera iz Kruševca, a savet predsednika Udruženja penzionera je da penzioneri budu uporni i ukoliko besplatnu rehabilitaciju ne dobiju ove godine, da se prijave i naredne.\nPrethodno : Danas se obležava Svetski dan porodice\nSledeće : Združena vežba „Peskara 2019“: Kruševac predstavlja ekipa sa osam članova


Junker: Zemlje Zapadnog Balkana da reše granične sporove pre članstva - European Western Balkans\nJunker: Zemlje Zapadnog Balkana da reše granične sporove pre članstva\nAutor EWB 17. 02. 2018.\nMINHEN – Predsednik Evropske komisije Žan-Klod Junker ukazao je danas na značaj pružanja izgleda za članstvo u EU zemljama Zapadnog Balkana, ali je naglasio da te zemlje moraju da reše sve svoje pogranične sporove pre nego što se pridruže tom bloku.\n“Mnogo je pograničnih sporova na Zapadnom Balkanu i oni se moraju rešiti pre nego što možemo da napravimo korak dalje”, rekao je Junker na godišnjoj Minhenskoj bezbednosnoj konferenciji, prenosi Rojters.\nJunker je, pri tom, izrazio razočaranje tekućim sporom u vezi sa granicom između Hrvatske i Slovenije, koji nije rešen pre nego što su se te dve zemlje pridružile EU.\nU tom kontekstu, predsednik Evropske komisije poručio je da želi da predupredi da se tako nešto dogodi i među drugim potencijalnim državama članicama Unije.\nMinhenska bezbednosna konferencijaŽan Klod Junker


Sveska linije (4)\nSveska kvadratići (4)\nUni Line (17)\nZAGA I FILIP (4)\nMale, velike, prazne, na kockice, sveske su đacima uvek bile neophodne. Ali kasnije, uvek će vam biti potrebna sveska da nešto pribeležite, prenesete poruku i slično. Sveske, beležnice i notesi za sve uzraste i najrazličitijih dezena i namena možete pronaći u radnjama Dexi co kids ili na našem sajtu dexi.co.rse\nSveske za školarce, a i one nešto starije\nDimenzije i broj listova kada su školske sveske u pitanju su standardizovane. Ukoliko se koriste za zapisivanje i hvatanje beležaka na časovima najčešći formati su A4 i A5 koje mogu da broje 60, 100 ili 120 listova u mekom ili tvrdom povezu. U zavisnosti u koje ćete svrhe koristiti svesku vi birate u kom će biti formatu, kakvog će biti poveza i koliko će imati stranica.\nUniverzalni A4 i A5 formati se najčešće koriste kada su sveske u pitanju. Bilo da se radi o mekom ili tvrdom povezu A4 format je standardnih dimenzija 210X297 mm dok je A5 148X210mm. Ove dimenzije se najčešće koriste pri izradi svezaka. Mogu da stanu u standardnu veličinu torbe ili ranca a da pri tom ostave dovoljno mesta i za ostale stvari kao što su knjige, pernice i slično.\nBroj listova za korišćenje koji je takođe standardizovan kod izrade svezaka varira u odnosu na potreba korisnika. Standardan broj listova obične školske sveske je 60. Međutim za neke druge potrebe sveske se izrađuju i sa brojem listova od 100 i preko.\nČesto se sveske sa većim brojem listova koriče tvrdim povezom. To znači da su korice od tvrdog kartona, veoma često prevučene folijom koja je vodonepropusna. Svrha ovakvog načina koričenja svezaka je da duže budu u upotrebi i ukoliko je potrebno da duže vreme budu sačuvane u privatnoj ili bilo kojoj drugoj arhivi. Sveske sa spiralnim povezom su, takođe veoma popularne. Osim što se izrađuju sa veoma zanimljivim motivima, one imaju jednu višestruku prednost. Spirala kojom su povezani listovi sveske omogućava nesmetano okretanje listova bez bojazni da se oni iskrive, prelome ili pocepaju na funkcionalnim mestima.\nSvima nama prva sveska bila je sveska na velike i male linije. U njoj smo iscrtavali naše prve tanke, kose linije, vežbali pokrete koji su imitirali pisanje pisanih slova, a kasnije i svakako slovo ponaosob, na nekoliko stranica sveske u malim i velikim linijama. Kasnije dolaze sveske u linijama i u kockicama odnosno karo štampi, koje se četo koriste kada su u pitanju predmeti iz oblasti prirodnih nauka.\nMotivi na sveskama za svačiji ukus\nZa vas u ponudi u našim prodavnicama Dexi co kids, kao i na našem internet sajtu dexi.co.rs možete pronaći sveske standardnih formata sa najraznovrsnijim dezenima i motivima koji se nalaže na koricama. Ukoliko ste ljubitelj apstraktne umetnosti i kombinacije boja i oblika kod nas možete pronaći sveske koje će tačno oslikavati taj deo vašeg karaktera. Ukoliko ste ljubitelj životinjskog sveta u ponudi imamo pregršt svezaka sa oslikanim motivima flore i faune. Tu su kućni ljubimci, ali i životinje koje pripadaju morskom svetu i afričkim predelima. Za sve one koji bi da produže leto i letnji raspust tu su sveske sa motivima i motivacionim porukama koje slave leto, letnji raspust i sve blagodeti letnjih putovanja.


Objavljeno: 24.04.2013, 10:50:10 , 10:53:01\nDve nagrade za Orion telekom\nKompanija Orion Telekom dobila je prestižnu nagradu ''IT avord 2013'' za razvoj android aplikacije Orion Ring i specijalnu nagradu za ''Ativnost i doprinos u domenu društvene odgovornosti kompanije''.\nwww.sxc.hu, pixx, ilustracija\nBEOGRAD - Kompanija Orion Telekom dobila je prestižnu nagradu ''IT avord 2013'' za razvoj android aplikacije Orion Ring i specijalnu nagradu za ''Ativnost i doprinos u domenu društvene odgovornosti kompanije''.\nKako se navodi u saopštenju, nagrade je dodelila specijalizovane TV Produkcija ''Interfejs''.\nAndroid aplikaciju Orion Ring razvijena je krajem decembra prošle godine s namerom da se poveća dostupnost usluge jeftinog telefoniranja ka inostranstvu i značajno pojednostavi način pozivanja.\nOd tada Aplikacija je unapređivana, zabeležila je oko 10.000 instalacija i ovo priznanje je satisfakcija za sve nevolje koje su se pojavile u međuvremenu, navode u kompaniji.\nSpecijalna Plaketa za kompaniju koja se pokazala kao izuzetno društveno odgovorna dodeljena je Orion Telekomu jer brine da svi mladi lako i brzo dobiju pristup Internetu, zato što jedini nije podigao cene za kranje korisnike, kada je država podigla PDV, zato što čuva planetu razvijajući Zelenog usluge, kao što je e-račun...stoji u obrazloženju žirija.\nTagovi: Orion, nagrada, ''IT avord 2013'' , android, aplikacije


Ceca Ražnatović: Koncert u Beču - Pyramide Vösendorf\nNaslovna EventsEventsCeca Ražnatović: Koncert u Beču-Pyramide Vösendorf\n16. nov 2019 u 20:00 - 23:55\nCeca Ražnatović: Koncert u Beču-Pyramide Vösendorf\nCeca Ražnatović održaće koncert u Beču, u subotu 16. novembra 2019. godine u Pyramidi, a na sceni će joj se pridružiti Andreana Čekić i Tea Tairović.\nZa ljubitelje narodne muzike u Austriji uskoro sledi koncert Svetlane Cece Ražnatović koji će se održati u subotu 16. novembra 2019. godine u kongresnom centru Pyramida, nadomak Beča.\nKoncert u Beču, za obožavaoce Cece Ražnatović, ne donosi mnogo iznenađenja. Cecina publika je uvek sigurna da će se fenomenalno provesti i sa svojom omiljenom pevačicom pevati u glas cele večeri. Tako je uvek kad Ceca dolazi u Beč, ali tako je i na svakom njenom koncertu širom dijaspore.\nOno što će jedino biti drugačije od dosadašnjih koncerata u Beču je to što će zajedno sa Cecom na sceni pevati Andreana Čekic i Tea Tairović.\nArmija obožavalaca iz svih krajeva Austrije ali i okolnih zemalja dolazi u Beč, tačnije Vosendorf, u veliku dvoranu Pyramida koja kad je Ceca u pitanju primi i više od 4.000 posetilaca. Ono što je interesantno, a postala je već tradicija, da se Cecini koncerti u Beču, već godinama unazad, održavaju u mesecu novembru.\nCeca inače veoma voli Beč – njegovu energiju , naše ljude koje žive u njemu, a često voli i da šopinguje u Beču.\nCeca Ražnatović: Koncert u Beču\nSubota, 16. novembar 2019. ( ulaz od 20:00 časova)\nUlaznice za koncert u Beču 16. novembra 2019. se još uvek mogu kupiti na www.oeticket.com, a detaljnije informacije možete dobiti putem broja telefona +43 664 99 48 2070.\nBeč, koncert, muzička manifestacija, narodna muzika, život u beču


Lu Brefor, šef Kancelarije Svetske banke u Srbiji B92 Blog\nUličnim svetlima u delovima Sofije uskoro će upravljati uređaj koji je izmišljen i napravljen u Beogradu. To je za grad pilot-projekat i mali korak, ali je veliki korak napred za malu privatnu kompaniju iStreetLight LTD, iz Beograda. Sve se događa zahvaljujući donaciji Fonda za inovacionu delatnost Srbije, koji se finansira iz predpristupnih fondova Evropske unije, poznatih kao IPA fondovi. Lično se nadam da je među vama koji ovo čitate mnogo onih koji su dovoljno pametni i hrabri da postanu inovativni preduzetnici koji mogu nešto slično da naprave, pa bih voleo da sa vama podelim neke detalje.\nIPA je obezbedila 8,4 miliona evra za podršku inovacijama u Srbiji. Novac se dodeljuje kao donacija ili jeftin kredit (5 % kamate) srpskim firmama koje izmisle nove proizvode/usluge ili unaprede neke od postojećih.\nDa objasnim na mom primeru: iStreetLight LTD je razvio sistem koji ne samo da upravlja uličnim svetlom na način koji štedi energiju, već može da uključi specijalna (žuta) svetla kad je magla, meri vlažnost, zagađenje, buku...Sistem je veoma pogodan za „pametne zgrade" i „pametne gradove", a kao što znamo, energetska efikasnost i briga o zaštiti okoline sve su popularniji širom sveta. Uređaj je proizveden u saradnji sa privatnom kompanijom iz Beograda.\nDakle, ako imate dobru ideju, prijavite se na http://www.inovacionifond.rs/. A da li je vaša ideja dovoljno dobra da bude pretvorena u moguć komercijalni proizvod oceniće grupa poznatih i priznatih međunarodnih stručnjaka, koji imaju iskustva u finansiranju ovakvih projekata, a nemaju nikakvih poslovnih interesa u Srbiji, što obezbeđuje profesionalizam i objektivnost izbora. Dvoje dolazi iz ovih krajeva, ali jedan radi za Cisco Systems, a drugi na Kolumbija univerzitetu u Njujorku i IMT univerzitetu u Kembridžu, (SAD). Jedan je iz Bremena, jedan iz Finske i jedan iz Holandije.\nZašto su inovacije važne? Ekonomija može doprineti rastu privrede povećavajući ono što se ulaže: veći broj radnika, više investicija i bolje obrazovanje. Ali stalno povećavanje rezultata po zaposlenom, što je neophodno za povećanje zarada i blagostanja, zahteva da se ono što već postoji bolje koristi - inovaciju, drugim rečima.\nSvetska banka u Srbiji


Građanski preokret: Fabrika "Linglong" se cevima povezuje sa rekom Begej - SRDA\nGrađanski preokret: Fabrika “Linglong” se cevima povezuje sa rekom Begej\nKineska fabrika autoguma “Linglong” planira da se cevima, prečnika 1,5 metara poveže sa rekom Begej koja teče u neposrednoj blizini, pa postoji opravdana zabrinutost da će ispuštati tečni otpad u reku, saopštio je “Građanski preokret”.\n– Između buduće kineske fabrike autoguma “Linglong” i reke Begej koja teče u neposrednoj blizini kopaju se kanali u koje se polažu cevi prečnika 1,5 metara. Zbog ovih radova privremeno je izmeštena trasa magistralnog puta Beograd-Zrenjanin kod tog gradilišta – navedeno je u saopštenju.\nDodaje se da je opravdana zabrinutost da će se kroz taj cevovod velikog kapaciteta ispuštati sav tečni otpad fabrike direktno u reku, bez ikakvog tretmana.\nNa manje od dva kilometra od tog mesta nizvodno je, kako je navedeno, Specijalni rezervat prirode “Carska bara”, a zatim ušće Begeja u Tisu.\n– Ogromno zagađenje iz fabrike će ovim rekama, povezanim jezerima i kanalima, dospeti u zemljište, u podzemne vode i u hranu koja se proizvodi na tom području – naveo je “Građanski preokret”.\nU trenutku kada Srbija otvara klaster o ekologiji u pregovorima sa EU, kako je navedeno, na njenom tlu se realizuju projekti s prljavim tehnologijama i zagađenjem životne sredine nezamislivim bilo gde u Evropi i civilizovanom svetu.\n“Građanski preokret” je podsetio da se fabrika autoguma “Linglong” gradi bespravno, bez integrisane studije o proceni uticaja na životnu sredinu, ali i bez građevinskih dozvola, što je utvrdio pokrajinski građevinski inspektor.\nIstiče se da Tužilaštvo i Upravni sud mesecima, u nekim slučajevima i više od godinu dana ne odlučuju o podnetim prijavama i tužbama protiv investitora i državnih organa koji su mu omogućili takvo ponašanje, čime direktno omogućavaju opstanak i napredak tog višestruko štetnog projekta.\nBegej Craska bara Građanski preokret Linglong


Osim takmičarskog i humanitarni karakter\nUtakmica 13. kola Košarkaške lige Srbije između KK Dynamic VIP PAY i KK Sloboda iz Užica odigraće se u ponedeljak 30.12. sa početkom od 17 časova u Hali Sportova „Ranko Žeravica“ na Novom Beogradu. Gosti iz Užica imaju svega jednu pobedu više od Dinamika, te će ova utakmica biti šansa za Dinamik da završi ovu kalendarsku godinu na drugom mestu na tabeli.\nOsim takmičarskog značaja, ova utakmica će imati i humanitarni karakter. U saradnji sa udruženjem „Zdravlje – Božuri“, ulaznica za ovaj događaj će biti slanje SMS poruke na broj 8010, a sav novac prikupljen ovim putem će biti usmeren za nabavku medicinske pomoći za naše najugroženije sunarodnike na Kosovu i Metohiji. KK Dynamic VIP PAY\npoziva sve ljubitelje košarke da se odazovu ovoj akciji, jer praznici su vreme davanja i pravi trenutak da se setimo onih koji su u težem položaju od nas. Cena jedne humanitarne SMS poruke je 100 dinara sa PDV. Kapiten Dinamika Dušan Beslać poziva sve navijače Dinamika da u sportskoj atmosferi isprate 2019. godinu: „ U ponedeljak nas očekuje teška utakmica protiv ekipe Slobode, koja je mlad i kvalitetan tim sa puno energije. Mi smo maksimalno fokusirani na taj meč i nadamo se pozitivnom ishodu. Pozvao bih sve navijače da dođu u što većem broju,\nbodre nas do pobede, a posebno i zbog toga što ova utakmica ima humanitarni karakter. “Vidimo se u Hali Sportova na Novom Beogradu! Izvor KK Dynamic VIP PAY


Milinković-Savić, Lazović i Nikolić zaraženi korona virusom\nTanjug 18. novembra 2020. 10:53\nBEOGRAD – Reprezentativci Srbije Sergej Milinković-Savić, Darko Lazović i Đorđe Nikolić pozitivni su na korona virus, saopštio je danas Fudbalski savez Srbije (FS S).\n„Dan pred utakmicu protiv Rusije prilikom redovnog testiranja na virus COVID – 19 otkriveno je da su još tri igrača pozitivna. Reč je o Sergeju Milinković – Saviću, Darku Lazovicu i Đorđu Nikoliću. Uz njih je na virus je pozitivan i jedan fizioterapeut. Što se tiče ostalih reprezentativaca i stručnog štaba, rezultati su negativni“, navodi se u saopštenju FS S-a.


Danas ističe rok za prijave za podršku u odgovoru na posledice kovida 19 na lokalnom nivou - Ozonpress :: internet portal\nTag: pomoć, program, Swiss PRO\nDva javna poziva programa Swiss PRO za podršku u otklanjanju posledica izazvanih epidemijom korona virusa otvorena su do petka, 26. februara. 2021. godine. Vlada Švajcarske će kroz ova dva poziva sa ukupno 435.000 evra podržati do 30 lokalnih projekata kojima se povećava dostupnost usluga socijalne zaštite, kao i poboljšava položaj stanovnika u podstandardnim romskim naseljima.\nPrvi javni poziv usmeren je na podršku za 20 lokalnih samouprava u sprovođenju usluga socijalne zaštite za ranjive grupe kojima je to najpotrebnije po proceni lokalne zajednice. Pravo učešća imaju gradovi i opštine iz Šumadije, zapadne, istočne i južne Srbije, koje pripadaju drugoj, trećoj ili četvrtoj grupi razvijenosti i koje trenutno pružaju do tri usluge socijalne zaštite. Ukupna vrednost ovog poziva je 312.000 evra, a najveći iznos koji može da se dobije po projektu je oko 15.600 evra, dok će direktnu podršku dobiti najmanje 1.000 korisnika i korisnica.\nDrugim javnim pozivom će biti podržano 10 lokalnih projekata koji su usmereni na podršku stanovnicima u podstandardnim romskim naseljima. Pravo da se prijave kao nosioci projekta imaju i lokalne samouprave i organizacije civilnog društva. Aktivnosti mogu da se sprovode na teritoriji 59 lokalnih samouprava iz Šumadije, zapadne, istočne i južne Srbije, koje u skladu sa Mapiranjem podstandardnih romskih naselja imaju najmanje jedno neformalno naselje sa najmanje 100 stanovnika. Ukupna vrednost ovog poziva je 123.000 evra, a najveći iznos koji može da se dobije po projektu je oko 12.700 evra, dok će pristup pravima i osnovnim potrebama biti poboljšan za najmanje 300 građana i građanki.\nSve informacije o javnim pozivima, dokumentacija za prijavljivanje i odgovori na sva pristigla pitanja u vezi sa pozivima dostupni su na internet stranici programa Swiss PRO.\nNa ovom linku možete pogledati snimak izjave Nataše Ivanović, službenice za socijalnu uključenost na programu Swiss PRO.


Otvoren najveći srpski muzej van granica Srbije - Ministarstvo kulture i informisanja\n„Južna tačka srpskog kulturnog prostora nalazi se na Atosu, u manastiru Hilandaru, a severna upravo ovde, u slavnoj Sentandreji“, rekao je ministar kulture i informisanja Vladan Vukosavljević na otvaranju novog Muzeja Srpske pravoslavne eparhije budimske u Sentandreji, u Mađarskoj.\n„Pomisao na Sentandreju izaziva u nama i osećanje ponosa i osećanje melanholije. Prvo, zbog bogatog nasleđa naših davnih sunarodnika, a drugo zbog činjenice da su protok vremena i istorijski procesi učinili da je ovde preostalo malo Srba. Muzej će biti nova, sadržajna tačka na ovom mestu bogatog pamćenja“, istakao je ministar.\n„Prepoznajući značaj projekta, Ministarstvo kulture i informisanja je, samo u protekle dve godine, značajno finansijski pomoglo izradu projekta i obnovu i adaptaciju zgrade Muzeja. U ime Vlade Republike Srbije i Ministarstva kulture i informisanja posebno bih se zahvalio Vladi Republike Mađarske, bez čije velike pomoći i podrške bi projekat obnove bio znatno komplikovaniji i sa neizvesnim vremenskim rokom završetka“, kazao je Vukosavljević.\nSrpska komponenta ovdašnje bogate kulturne istorije biće ovom muzejskom postavkom obuhvatnije predstavljena, a u samom je gradu očigledna u liku sedam prelepih crkava koje su Srbi gradili, od epohe Velike seobe pod Patrijarhom Čarnojevićem. Sentandreja pokazuje da je srpski narod svoj životni opstanak izjednačavao sa potrebom održanja svoje kulture, duhovne i materijalne. Gde god je dospeo, odmah je uz domove gradio svoje hramove, svoja stecišta i sabirališta, svoje duhovne i kulturne orijentire“, istakao je Vukosavljević.\n„Uvereni smo da će i ovim kulturnim toposom biti osnažene veze između dve države, Mađarske i Srbije, i da će ova postavka učiniti da se naši mađarski prijatelji bolje upoznaju sa kulturom susednog srpskog naroda. Mađarsku i Srbiju vezuje mnogo toga. Između ostalog, ponosni smo na to što veliki broj pripadnika mađarskog naroda živi u Srbiji, kao i na to što su oni punopravni građani Srbije, koju s pravom smatraju za svoju domovinu. Isto tako, cenimo i poštujemo to što Srbi u Mađarskoj uživaju sva prava zagarantovana svetskim standardima u oblasti zaštite nacionalnih manjina“, poručio je ministar.


Preminuo akademik Dejan B.Popović\nTanjug 4. oktobra 2021. 14:53\nBEOGRAD – Danas je u 71. godini, posle duge i teške bolesti, preminuo akademik Dejan B. Popović (1950), sekretar Odeljenja tehničkih nauka SANU, saopštili su iz SANU.\nPoseban doprinos ostvario je u oblasti biomedicinskog inženjerstva i robotike.\nNJegov britak um, razboritost i darovitost bili su pokretač kolegama, istraživačima, studentima i svima koji su imali čast da ga upoznaju, a spremnost da sasluša i uputi pravu reč bila je svima pouzdani oslonac.\nDiplomirao je (1974), magistrirao (1977) i doktorirao (1982) na Elektrotehničkom fakultetu Univerziteta u Beogradu, a na istom fakultetu je izabran u zvanje redovnog profesora 1995. godine.\nBio je profesor za oblast rehabilitaciono inženjerstvo na Univerzitetu Alborg u Danskoj, od 1999. do 2014, a potom je, od 2015. godine, na istom univerzitetu izabran za profesora emeritusa.\nZa dopisnog člana Srpske akademije nauke i umetnosti izabran je 2009, a za redovnog 2015. godine. Bio je redovni član Akademije inženjerskih nauka Srbije i inostrani član Slovenačke akademije znanosti i umetnosti.\nPored toga, akademik Popović je bio predsednik Društva za ETRAN, kao i član stručnih udruženja: International Functional Electrical Stimulation Society, European Ašociation of Medical and Biological Engineering i Institute of Electrical and Electronic Engineers .


Brnabić: U Vladi Srbije biće zamenjen svako ko ne može da da sve od sebe\n► Brnabić: U Vladi Srbije biće zamenjen svako ko ne može da da sve od sebe\n26.04.2018 | 17:10h ► 20:15h Beograd\nPredsednica Vlade Srbije Ana Brnabić izjavila je danas da će u Vladi biti smenjen "svako ko nema kapaciteta da da sve od sebe".\nOna je u Skupštini Srbije, odgovarajući na pitanje samostalne poslanice Sonje Pavlović o rekonstrukciji Vlade, rekla da ako neko ima porodične ili zdravstvene probleme, ili druge obaveze i ne može da da sve od sebe, ne vidi razlog da se čeka četiri godine da bude smenjen.\n"Građani su na prvom mestu i, ako možemo bolje, menjaćemo koga god treba, uključujući i mene kao predsednika Vlade, jer važno je samo da isporučujemo rezultate", dodala je Brnabić.\nPovodom njene nedavne ocene da Vlada "nema kapaciteta" da sama sprovede reforme i da su za to potrebni nevladin sektor i privrednici, Brnabić je rekla da je snaga njene vlade baš ta da "može i sme da kaže da ne zna sve najbolje na svetu i da želi da priča sa svima sa kojima treba da bi reforme išle brže".\n"Ja se time ponosim", istakla je premijerka.\nNisam se sastala sa predstavnicima lobističke grupe, ne znam ni ko su ti ljudi\nBrnabić je kazala da se nije sastala sa predstavnicima lobističke grupe "Turnberi" Majkom Rubinom i Džejsonom Ozbornom i da ne zna ni ko su oni.\nOna je odgovarajući na pitanje poslanika Narodne stranke Miroslava Aleksića da li se sastala sa njima rekla da Vlada Srbije ne angažuje nikakve lobiste i da ništa tako ne plaća ličnim parama niti iz budžeta Srbije.\n"Da budem jasna i glasna niti znam kako se zove taj čovek, niti znam šta radi, niti sam se videla sa njim, niti sam imala vremena da se vidi, sa njim", rekla je Brnabić.\nMinistar spoljnih poslova Ivica Dačić kazao je da je tokom Aleksićevog govora u Skupštini nаložio dа se pronаđu svi ugovori koje je vlаdа Srbije, odnosno Ministаrstvo spoljnih poslovа, ikаdа prаvilo sа nekim lobistimа i lobističkim grupаmа.\nOn je kazao da je prema podacima, koje je dobio tokom sednice parlamenta, vlаdа Srbije 16. аprilа 2008. potpisаlа sporаzum sа "Grupom 30 strаteških tаčаkа", koji je potpisаo Mirko Stefаnović, generаlni sekretаr Ministаrstvа spoljnih poslovа, 42 hiljаdа dolаrа mesečno.\nDodao je da je 5. аvgustа 2011. godine tаdаšnji ministаr spoljnih poslovа Vuk Jeremić potpisаo ugovor o lobirаnju sа "Podestа grupom" zа 100 hiljаdа dolаrа mesečno.\n"Isplаćeno je ovoj prvoj аgenciji milion i 469 hiljаdа i 800 dolаrа, а 'Podestа grupi' je isplаćeno 900 hiljаdа dolаrа", kazao je Dačić.\nDodao je da u međuvremenu u američkim papirma koji se bаve lobirаnjem postoji podаtаk dа je Vlаdа Srbije tokom 2006. godine plаtilа 320 hiljаdа dolаrа, 2007. godine 360 hiljаdа dolаrа i 2008. godine 120 hiljаdа dolаrа аgenciji "Bаrbur grifit end rodžers", zа koju nemаmo ugovor, а piše dа je vlаdа Srbije plаtilа zа bilаterаlne relаcije sа SAD.\n"Mislim dа je krаjnje neumesno dа se dаnаs postаvljа ovаkva vrstа pitаnja od onih koji su potpisivаli ovаkve ugovore u prošlosti. I to je odgovor nа sve ono što su pitаli dа li se neko sreo ili nije sretаo sа nekim lobističkim firmаmа", kazao je Dačić.\nSindikati Republičkog geodetskog zavoda (RGZ) koji su u štrajku, nisu prihvatili predlog sporazuma Vlade Srbije jer ne obuhvata zahtev štrajkača da im bude isplaćena nadoknada za umanjena...


Poznata set lista Brit Floyda za petak u Sava centru\nutorak, 30. oktobar 2012., 14:00\nU petak, 2. novembra, u 20.30, u okviru svetske turneje „A foot in the door“ liverpulski bend Brit Floyd obradovaće i sve domaće obožavaoce muzike benda Pink Floyd.\nSada je poznata i set lista pesama koje će oni izvesti u petak: „Shine On You Crazy Diamond (Parts I-V)“, „Learning to Fly“, „See Emily Play“, „Money“, „Us and Them“, „The Happiest Days of Our Lives“, „Another Brick in the Wall Part 2“, „Get Your Filthy Hands Off My Desert“, „The Fletcher Memorial Home“, „Pigs (Three Different Ones)“, „Echoes“, „Time“, „The Great Gig in the Sky“, „Have a Cigar“, „Wish You Were Here“, „One of These Days“, „Hey You“, „Is There Anybody Out There?“, „Nobody Home“, „Vera“, „Bring the Boys Back Home“ i „Comfortably Numb“.\nBrit Floyd su poznati po svom savršenstvu izvođenja pesama, jedinstvene „Floydovske“ animacije, umetničkim spojem zvuka i svetla, pa su s razlogom postali naširoko priznati kao najveći Pink Floyd tribute show na svetu. Početkom oktobra su krenuli na evropsku turneju u okviru koje će pored velikh evropskih gradova kao što su Pariz, Beč, Madrid, Prag, posetiti i Beograd.\nOvaj audio-vizuelni spektakl počinje tačno u 20.30 i traje dva i po sata, uz pauzu od 20 minuta. Turneja je posvećena aktuelnom kompilacijskom „Greatest hits“ albumu benda Pink Floyd - "A Foot In The Door", a vizuelno je koncipirana prema poslednjoj turneji benda Pink Flyod, "Division Bell Tour" iz 1994. i uključuje identičnu rasvetu i video projekcije za svaku pesmu. Kao dodatni bonus, zbog velikog interesovanja i brojnih zahteva, novi šou benda Brit Floyd uključivaće i puno, 23 minute dugo izvođenje pesme „Echoes“, snimljene za jedan od mnogih klasika Pink Floyda, album „Meddle“ (1971).\nKarte po cenama 1.500, 1.800, 2.200 i 2.600 dinara mogu se naći na prodajnim mestima: Sava Centar i Bilet Servis, kao i online, na sajtu Eventim-a (www.eventim.rs).


Huligani napali učesnike i posjetioce Queer festivala - Kozarac.ba\nHuligani napali učesnike i posjetioce Queer festivala\nGrupa uglavnom tinejdžera protestvovala je protiv ovog događaja, neki su skandirali ‘Allahu ekber’ i upućivali pogrdne riječi prisutnima, te je došlo do brojnih nereda u kojima je najmanje osam ljudi povrijeđeno, a šest njih potražilo je pomoć u Kliničkom centru Univerziteta u Sarajevu. Među povrijeđenima su i novinari i književnici, Emir Imamović i Peđa Kojović, te posjetilac iz Danske. Očevici tvrde da su huligani neke ljude izvlačili iz automobila i tukli po glavi, a skupio se i veliki broj vehabija. Nakon 22 sata masa ispred ALU se razišla, ali su onda uslijedili neredi u drugim dijelovima grada.\nU MUP-a Kantona Sarajevo ističu da su otvaranje osiguravali i specijalci i pripadnici zaštitarskih agencija, a tri osobe su privedene zbog učešća u incidentima na Skenderiji i u Novom Sarajevu.\n“Samo obezbjeđenje je na visokom nivou,” istakla je Maša Buzić, koja je u ime organizatora pozvala na razgovor, te dodala: “Ovo samo pokazuje koliko je naše društvo homofobično i ksenofobično i pokazuje koliko nam treba promjena.”\nFestival su već ranije osudile neke vjerske i političke grupe, a internacionalne organizacije izrazile su zabrinutost za njegov dalji tok. Ipak, nakon ovih događaja, organizatori su predaniji nego ikad da se festival nastavi kako je planirano, odnosno do 28. septembra.\nBH novinari i Vijeće za štampu BiH osudili napade\nKaradžića terete za dvostruki genocid\nRatni zločinac Abdić izašao iz zatvora\nU Prijedoru sin nožem ubio majku\n8 novih aerodroma u regionu, Zagreb dominira


Gubici zbog suše premašili milijardu evra - AgroSmart\n„Ove jeseni smo ubrali četiri miliona tona kukuruza, a 2000. godine je od suše spaseno 2,9 miliona tona. Prinosi pšenice su 2000. bili smanjeni, a ove godine su bili prosečni, pa ova sušna godina nije najgora“, rekao je Prostran.\n„Ako je šteta samo na te dve poljoprivredne kulture 800 miliona dolara, ukupna će biti preko milijardu evra jer toj cifri treba dodati i gubitke na suncokretu, repi i drugim kulturama, voću i povrću“, rekao je Prostran.\nPredsednik Udruženja za unapređenje proizvodnje i izvoza žitarica i uljarica „Žita Srbije“ Vukosav Saković rekao je da je ove godine šteta od suše na kukuruzu, soji i suncokretu 600 miliona evra.\n„Ova godina je po prinosima bolja od 2012. godine koje se svi sećaju, a i od 2000. godine kada smo čak i kukuruz uvozili“, rekao je Saković.\nIako je, kako je rekao, 2017. godina treća katastrofalna sušna godina od 2000. godine, kukuruza, soje i suncokreta će biti dovoljno za domaće potrebe i „blagih viškova“ za izvoz.\n„Carina na soju i suncokret ne postoji, a na kukuruz je treba ukinuti jer ne može da se koristi nulta koja važi za geografski udaljene zemlje pošto je transport kukuruza skup“, rekao je Saković.\nDirektor šećerana „Sunoko“ Ljubiša Radenković je rekao da je šećerna repa izvađena tek na trećini njiva i da prinosi nisu ujednačeni, ali da nije „sve tako crno kako je izgledalo u avgustu“.\n„Prosečan prinos šećerne repe u Banatu je 53 tone, u Sremu 46, a u Bačkoj 42 tone“, rekao je Radenković.\nmilijardu evra poljoprivredi suše